Олий Мажлис Сенатида Танзила Нарбаеванинг Валентина Матвиенко билан учрашуви бўлиб ўтди\nТошкент +32,8 °C\n2 Окт 2019 1942\nБугун, 2 октябрь куни Сенатда Ўзбекистон Республикаси Олий Мажлиси Сенати Раиси Танзила Нарбаеванинг Россия Федерацияси Федерал Мажлиси Федерация Кенгаши Раиси Валентина Матвиенко билан учрашуви бўлиб ўтди. Бу ҳақда Сенат матбуот хизмати хабар қилади.\nМузокараларда қайд этилганидек, икки давлат раҳбарлари мамлакатларимиз ва халқларимиз ўртасидаги ҳамкорликни кенгайтиришга катта аҳамият бермоқда. Хусусан, ўтган икки йилда Ўзбекистон Президенти Шавкат Мирзиёев ва Россия Президенти Владимир Путиннинг сиёсий иродаси ва қатъийлиги туфайли Ўзбекистон-Россия стратегик ва иттифоқчилик ҳамкорлигини ривожлантиришда янги босқич бошланди.\nВалентина Матвиенко Шавкат Мирзиёев ва Владимир Путиннинг ташрифлари барча даражаларда ва йўналишларда ўзаро тенг ҳамкорликни кенгайтириш ҳамда чуқурлаштиришга кучли туртки берганлигини таъкидлади.\nИкки томонлама сиёсий, иқтисодий, маданий-гуманитар муносабатлар суръати тинимсиз ошиб бормоқда. Бу икки мамлакат манфаатларига тўлиқ жавоб беради. Томонларнинг ўзаро интилиши мамлакатлар ўртасидаги ҳамкорликка ўзгача амалий мазмун бермоқда. Юқори даражадаги янги тусдаги мулоқот, 2017 ва 2018 йилларда давлат раҳбарлари иштирокидаги саммитлар ўзаро ишончли муҳит яратди, икки томонлама ҳамкорликнинг деярли барча йўналишларига куч-ғайрат бахш этди.\nКейинги вақтда Ўзбекистон ва Россия парламентлараро мулоқоти фаоллашгани таъкидланди. Фақатгина ўтган йилда парламент даражасида 10 дан ортиқ турли ўзаро ташриф амалга оширилди. Ўзбекистон Республикаси Олий Мажлиси Сенати ва Россия Федерацияси Федерал Мажлиси Федерация Кенгаши ўртасидаги самарали алоқалар Ўзбекистон-Россия ҳамкорлигини, шу жумладан нуфузли халқаро парламент тузилмалари доирасидаги ҳамкорлигини янада ривожлантиришга ва чуқурлаштиришга хизмат қилишига урғу берилди.\nУчрашувда Сенат Раиси Ўзбекистон ва Россия парламентлари ўртасидаги муносабатлар икки томонлама ҳамкорликнинг янги кун тартиби доирасида ривожланаёганини таъкидлади. Ўзбекистон Республикаси Олий Мажлиси Сенати ва Россия Федерацияси Федерал Мажлиси Федерация Кенгаши ўртасида ҳамкорлик бўйича комиссия муваффақиятли фаолият кўрсатмоқда. Томонлар Комиссиянинг ўтган даврдаги самарали фаолияти якунларига ижобий баҳо берди. Ҳозирги вақтда ҳудудлараро ҳамкорликни ривожлантиришда Парламентлараро комиссиянинг ролини ошириш бўйича аниқ мақсадга қаратилган ишлар олиб борилмоқда.\nЎзбекистонда бўлажак сайлов ҳақида сўз борганда, Танзила Нарбаева жорий йил 22 декабрда бўлиб ўтадиган парламент сайловида халқаро кузатувчилар сифатида иштирок этиш таклифини Федерация Кенгаши ва МДҲ Парламентлараро ассамблеяси вакилларига маълум қилди.\nУчрашувда Сенат ва Федерация Кенгаши ўзаро муносабатлар доирасида ҳамкорликнинг бир қатор йўналишларини ривожлантириш таклиф этилди. Давлат раҳбарлари саммитида эришилган келишувларни амалга оширишда парламент ресурсларидан фойдаланиш, шунингдек икки томонлама ҳамкорликни янада фаоллаштириш йўлидаги тўсиқларни бартараф этишга қаратилган ҳуқуқий базани фаол шакллантириш шулар жумласидандир.\nБундан ташқари, ҳудудлараро ҳамкорликни янада чуқурлаштиришда Россия Федерацияси Федерал Мажлиси Федерация Кенгаши ва Ўзбекистон Республикаси Олий Мажлиси Сенати имкониятларидан фойдаланиш таклиф этилди. Шу билан бир қаторда бундан буён ҳам Ўзбекистон ва Россия ўртасида узвий парламентлараро мулоқотни таъминлаш зарурлиги билдирилди. Ислоҳотларни ҳуқуқий таъминлаш, ижтимоий-иқтисодий ривожлантириш, икки томонлама шартномалар ва битимларни ратификация қилиш масалаларини жадаллаштириш соҳасида тажриба алмашиш дастурларини амалга ошириш муҳимлиги ҳам таъкидланди.\n2018 йил 18-20 октябрь кунлари Тошкентда бўлиб ўтган Ўзбекистон ва Россия ўртасида ҳамкорлик бўйича биринчи ҳудудлар форуми каби ҳудудлар анжуманларида Сенат ва Федерация Кенгаши аъзоларининг иштирокини давом эттириш зарурлигига алоҳида урғу берилди.\nУчрашув якунланганидан кейин Ўзбекистон Республикаси Олий Мажлиси ҳузуридаги Қонунчилик муаммолари ва парламент тадқиқотлари институти ҳамда Россия Федерацияси Федерал Мажлиси Федерация Кенгашининг Девони ўртасида ҳамкорлик тўғрисида меморандум имзолаш маросими бўлиб ўтди.\n14 Июл 2020 3051\n24 Июл 2020 2533\n24 Июл 2020 2503\n22 Июл 2020 2482\n20 Июл 2020 2365\n24 Июл 2020 2193\n24 Июл 2020 2173\n24 Июл 2020 2147\n24 Июл 2020 2130\n24 Июл 2020 2118\n24 Июл 2020 2059\n24 Июл 2020 2055\n24 Июл 2020 1842\n14 Июл 2020 1724\n24 Июл 2020 1591\n14 Июл 2020 1588\n15 Июл 2020 1341\n21 Июл 2020 1319


Jahongir Muhammad: Karimovning kashfiyotlari (12) | TURONZAMIN\n1970 йилларнинг бошида Самарқандга вилоят партия қўмитасининг биринчи котиби қилиб юборилган Владимир Николаевич Қодиров (У етимхонада ўсгани учун унга урусча ном беришган–ЖМ) инқилобий ишлар бошлайди. Жуда қисқа вақтда порахўрлик, талон–тарож, адолатсизлик, ҳақсизликнинг олди олинади. Ҳуқуқ-тартибот соҳасидагилар, қассоблару каззоблар, савдо ходимлари-ю мафия қаршилик кўрсата бошлайди. Ип учлари вилоятда узоқ йиллардан бери ижроқўм раиси бўлиб ишлаётган Синдор Ҳамроқулов(Шароф Рашидовнинг тоғаси–ЖМ)га бориб тақалаётгани учун Қодиров у билан келишмай қолади.\nХалқ орасида мисли кўрилмаган даражада обрў қозонган Қодировни четлатиш учун Ҳамроқулов унинг масаласини Марказий Комитет бюроси муҳокамасига киритишга муваффақ бўлади. Бунда Марказий Комитетда ишлаган урус оғайниларни ишга солади. Аммо негадир Рашидов Қодировга енгил жазо бериш ва уни ишдан четлатмаслик керак, деган нуқтада тўхтайди. Лекин бюро мажлисидан олдин Қодировни ошхонага чақиришади. У овқатлангандан кейин ўзини ёмон ҳис қила бошлайди. Бюрода саволларга жавоб беролмай дарҳол Самарқандга қайтади. Эртасига эрталаб физкултура қиламан, деб йиқилиб қолади. Унинг ўлими сирли ўлимга айланади.\nЎша кун мен Тошкентдан Самарқандга борсам, кўчалар одамларга тўлиб кетган. Эски шаҳардан Аэропорт томонга қараб халқ оқиб бормоқда. Ҳамма бош эгган ва хафа.\nБу гап тез-тез қулоққа чалинарди. Уйга борсам, опамнинг жажжи ўғилчаси югуриб келди׃\n-Тоға, тоға, Ленин ўлибди,-деди у.\nЎшанда Ленинга адолат тимсоли деб қаралгани учун Қодировни Ленинга тенглаштиришган ва бу ҳатто жажжи болаларнинг қулоғига қадар етган экан. Қодировнинг номи афсонага айланиб кетганди. Унинг қассобларни қўлга туширгани, ўзи таксига миниб, таксичини ушлагани, милиция ходимига пора узатиб, қўлга туширгани… ҳақида гаплар қулоқдан қулоққа ўтиб юрарди. Бу ҳақда “Самарқандни титратган 525 кун” деган китобда батафсил ёзганман. Бу китоб 1990 йилларнинг бошида “Қишлоқ ҳақиқати” газетасида ҳам чоп этилганди.\nҚодировдан кейин Самарқанд вилоят партия комитетининг котиби Тоғаев, ундан кейин савдо идораси раҳбари Шаропов ва бошқалар ҳам сирли равишда ўлдилар. Охир оқибатда Синдор Ҳамроқуловнинг ўлими ҳам сирли бўлди.\nЎзбекистон мустақил бўлганидан кейин тарих буларни унутди. Балки булар унуттирилди. Мен Самарқандни билганим учун унинг тарихидан бир-икки мисол келтирдим. Бундай воқеалар Тошкентда ва бошқа вилоятларда ҳам юз бермаган, деб ҳеч ким айта олмайди. Чунки тарих ўрганилмади, ундан хулоса чиқарилмади. Шунинг учун бу нарсалар Каримовга янги кашфиётлар учун замин яратди…\n1993 йилда бир муддат Туркманистонда турганимизда Мурод Жўраевнинг оиласи ҳам бир неча кун биз билан турганди. Шундан унинг ўғлини яхши биламан. Унинг ажойиб овози бор эди. У менинг Амир Темур номидан ёзган шеърларимни куйга солиб, қўшиқ қилиб айта бошлаганди. Жуда қобилиятли бола эди. У онаси билан Муборакка қайтгач, кунларнинг бирида нафаси бўғилиб қолади. Касалхонага олиб боришади. Аммо “Отаси келсин” деган шарт қўйишади. Отаси бу пайтда Туркиядан Аламатига борганди.\nЎғлининг ўлим куни Муборак атрофи ўраб олиниб, Мурод Жўраевни пойлашгани ва чегараларда уни қидиришгани ҳам унинг ўғлининг ўлими сирли ўлим эканлигини кўрсатади. Зотан, 14-15 ёшлардаги қўнғироқдек овозли ёш бола нафас етмай қолишидан ўлишига мен ишона олмайман.\nМустақиллик декларацияси эълон қилинган кунда Олий Кенгаш сессиясига тарихий аҳамиятга молик Туркистон мухториятининг байроғини олиб келган ва кўтариб чиққан таниқли мухолифатчи Насрулло Саййид׃ “Бухорода бундан бир неча йил илгари “Эрк“нинг Когон тумани котиби Мирзо Ўринов ва Жондор тумани “Эрк” котиби Чули Хидировлар 40 ёшга кирмай сирли равишда ўлиб кетган эдилар” деб ёзди.\n1990 йиларнинг бошида диний партия тузган Абдулла Ўтаев сирли равишда йўқолиб кетди.\n1994 йилда танқили уламо Абдували қори Тошкент аэропортида сирли равишда ғойиб бўлди.\nКаримовга қарши чиққан собиқ Ўзбекистон халқ депутатлари Шовруқ Рўзимуродов, Тойиба Тўлаганова, кейин адиб Эмин Усмон…\nБу рўйхатни давом эттиравериш мумкин. Қанчадан-қанча ёш йигитлар диндор дея терговларда, авахталарда ёки кўча куйда ўлиб кетдилар…\nЭнди сирли ўлимлар чегарларни ҳам ошмоқда.\nҲали Марказий Осиё жумҳуриятларида, ҳали Россияда ва мана Америкада ҳам… Андижонлик қочқинларга “Қайтманглар” дея уларнинг орасида тарғибот олиб борган икки барваста йигит – Олимжон Собиров ва Зоҳиджон Маҳмедовларнинг ўлими…\nТарих адолатли ҳукм қиламан деса, бу бедодликни батафсил текшириб чиқиши керак.\nБир ривоят бор. Девонбеги шоҳни ўлдирмоқчи бўлган кишини йўқотишни буюради. Бундан хабар топган шоҳ дарҳол девонбегини дорга осдиради.\n-Нега бундай қилдингиз?-дея сўрайди севган хотини.\n-Унинг ўрнида сен бўлганингда ҳам дорга осилардинг,-дейди шоҳ.\n-Сизнинг душманингизни йўқотсам ҳам-ми?\n-Ҳа! Лекин мен буюрган бўлсам, мукофот олардинг! Мен буюрмаган бўлсам, дорга тортиласан! Чунки бу ишинг билан менинг ваколатимга шерик бўлиш истагинг борлигини сездириб қўясан. Олдини олмасам, бир кун менга қарши буйруқ беришинг ҳам мумкин!\nҲа, диктатура шароитида ҳеч бир амалдор ўз ташаббуси билан бундай ишларга қўла ура олмайди. Чунки қилган ишидан диктатор хабар топиб қолса, ўзининг ҳам боши кетишини билади.\n« Demokratiya darsi Принудительное привлечение на сбор хлопка в Узбекистане… »


Shukurjon Islomov blogi: Ватанпарварнинг сохта ватанпарвардан беш фарқи\nГлавная » таржима » Ватанпарварнинг сохта ватанпарвардан беш фарқи\nСохта ватанпарвар камчиликларга кўзини юмади, ватани ҳақида бошқалар ёмон ўйга боришларини истамайди. Кўз юмишнинг иложи қолмаганида камчилик ва нохушликлар миллий хусусият эканлигини исботлашга уринади.\nСохта ватанпарвар ўзига ёт барча маданият ва субмаданиятни рад этади. У бошқа маданиятлар билан алоқа ўрнатиш ўз маданиятининг илдизига болта уради, деб ҳисоблайди. Агар далиллари етишмай қолса, миллийлик, ўзига хос тараққиёт йўли каби тушунчаларни қалқон қилади.\n4. Ватанпарвар ўз юртини барқарор ва динамик ривожлантиришга интилади. Чунки турлича ижтимоий гуруҳларнинг манфаати турличалигини англайди. У ижтимоий муаммолар ечимини излайди. Бу муаммоларни мамлакатнинг барқарорлиги ва ривожланишига халақит бермасдан тинч йўл билан ҳал этиш йўлини қидиради.\npikabu.ru сайти асосида тайёрланди\nна 10:51:00 PM\nтеглар: ватан, Мақола, таржима


ИнтерФУТБОЛ :: АПЛда йирик йўқотиш\nАПЛда йирик йўқотиш\nАПЛ хитойликлар билан тузилган йирик телешартномани муддатидан олдин бекор қилди. Бунинг оқибатида англияликлар 300 миллион фунтдан кўп маблағдан қуруқ қолишади.\nАПЛ раҳбарияти ҳам Хитойнинг PPTV компанияси билан ҳамкорликни тўхтатганини тасдиқлади. Ушбу теленамойиш гуруҳи Suning холдингига қарайди. Гап «Интер» соҳиби ва Хитойда Европанинг бошқа кучли лигалари ўйинлари трансляцияси ҳуқуқига эга йирик холдинг ҳақида кетмоқда. АПЛ ва хитойликлар ўртасидаги шартнома халқаро миқёсда рекорд келишув бўлганди. Унга кўра, PPTV 3 мавсум ичида, яъни 2019-2022 йиллар оралиғида 564 миллион фунт тўлашни ўз зиммасига олганди. Бироқ хитойликлар жорий йил март ойида 160 «лимон» тўлашдан бош тортишди. Хўш, нега?\nDaily Mail нашрида ёзилишича, PPTV вакиллари АПЛнинг пандемия давридаги қатъий позициясидан ранжишган. Бинобарин, инглизлар чемпионатда танаффус юзага келгани ва ўйинлар узилиб қолганига қарамай, олдиндан белгиланган тўловни амалга оширишни талаб қилишди. PPTV гуруҳи Хитойнинг Weibo ижтимоий тармоғида маълум қилинишича, АПЛ билан олиб борилган музокара жараёни бир неча раундга чўзилган, аммо якунда шартномани бекор қилишга тўғри келган. Daily Mail таҳлилчиларининг баҳолашларига кўра, бунинг оқибатида АПЛ клублари 300 миллион фунт йўқотади.\nChina Sports Insider сайтини бошқараётган спорт журналисти Марк Драйер The Athletic нашри вакиллари билан суҳбатда айтишича, Хитойда музокара жараёни доимий ҳаракатда ва ҳаттоки, қабул қилинган шартномаларни қайта кўриб чиқиш ҳам оддий ҳол ҳисобланади: «Битта эски ақидага кўра, Хитойда шартнома тузилиши - бу музокара бошлангани демакдир». АПЛда эса кенгайтирилган изоҳ беришни исташмаяпти. Ваҳоланки, шартнома тўхтатилганини ҳаттоки, сиёсатга ҳам боғлашмоқда. Мисол учун, ҳозир Хитой ва Буюк Британия ўртасидаги муносабатлар таранг ҳолга келди. Сабаб - Huawei 5G мобиль тармоғига рухсат берилмади. Боз устига, Буюк Британия бош вазири Борис Жонсон Гонконг (Хитойнинг энг муаммоли ҳудуди, норозилик намойишлари маркази)нинг 3 миллион фуқаросини қабул қилишга тайёр эканликларини билдирди...


Россия расмийлари АҚШлик сармоячи Калвини уй қамоғига чиқаришга чорлади\nРоссия терговчилари Москвада тергов изоляторида ушлаб турилаётган сармоя жамғармалари менежери, америкалик Майкл Калвини уй қамоғига ўтказишга чорлади.\nРоссия матбуотига кўра, Тергов қўмитаси Москва судига ўз илтимосини 11 апрелга белгиланган суд эшитишидан аввал юборган.\nBaring Vostok сармоя ширкати асосчиси Калви Россиядаги энг таниқли хорижлик сармоячиларнинг биридир. У ва унинг бир неча шериги февраль ойида қўлга олиниб, молиявий жиноятларда айбланган эди.\nКалви эса унга қўйилган айбловларни рад этиб келади. Калви ва унинг ҳамкасбларининг қўлга олиниши Россияда тадбиркорлик қилиш билан боғлиқ таҳдидларга яна эътибор қаратди.\nКремль танқидчилари Лефортово қамоқхонасида ушлаб турилаётган Калвини озодликка чиқаришга чорлаб келади.


Еркин Қарақалпақстан Вести Каракалпакстана 11:28:32, 02.06.2020\nБирақ, олардың гейпараларының өз мәнисинде дурыслы қолланылмай атырғанлығы жәмийетшилик тәрепинен баспасөзлерде сөз етилип атырғаны белгили. МӘселен, “Еркин өарақалпақстан” газетасының Өткен жылғы санында (2011-жыл 20-январь) “Нызам тили - Әдебий тилимиздиң айрықша кӨриниси” деген мақалада мӘжбҮрият (миннетлеме), ғоя (пикир), критерий (Өлшем), модда (статья), асос (тийкар), бӘнд (пункт) сыяқлы сӨзлердиң қолланылып атырғанлығы айтылды. Сондай-ақ, усы газетаның 2011-жыл 2-августтағы санында “Жас журналистлерди тӘрбиялаў - ўазыйпамыз” деген мақалада телекӨрсетиў ҳӘм радиоеситтириўлерде сӨз ҳӘм сӨз дизбеклериниң қӘте мӘнилерде қолланыўлары берилди. Ал, 2012-жылдың 18-февралындағы санында “Лауреат па, ийеси ме?” деген мақалада да сӨз ҳӘм терминлердиң дурыслы қолланылмай атырғанлығы айтылған еди.\nБиз бул мақалада усындай жағдайларды есапқа алып, жақыннан берли кҮнделикли баспасӨзлерде гейпара Өзлестирме ҳӘм жасамалы сӨзлердиң ертеден қолланылып киятырған анық мӘнили сӨзлеримизди қысып, оның орнын басып атырғанын сӨз етпекшимиз.\nЖақын ўақытлардан берли газета бетлеринде пӘраўан, муқаддес, сӘўбет, сӘўбетлесиў сыяқлы сӨзлер жийи қолланылып атыр. ПӘраўан (фарован) сӨзи шығысы жағынан парсы-тӘжик сӨзи. Бул сӨз бизиң тилимизде фонетикалық Өзгериске ушырап, пӘраўан тҮринде Өзлескен. ПӘраўан сӨзи мӘниси бойынша қарақалпақ тилиниң тҮсиндирме сӨзлигинде арқайын, еркин деген мӘниде берилген. Мысалы:\nСӘйир Әйлабан гезип сааты заман,\nШаҳсӘнем, ЛӘйлидей жҮрип пӘраўан.\nАл, СейфулғӘбит МӘжитовтың 1907-жылы Иният болысқа жазған хатында:\nШымбайдың жери кең, суўы пӘраўан,\nЛекин билимнен жоқ ҳеш намыў-нышан.\nБул қосық қатарында пӘраўан сӨзи мол, жеткиликли, кӨп деген мӘнилерди аңлатады.\nПӘраўан сӨзи ғӘрезсизлик дӘўиринде мӘмлекетимиздиң экономикалық раўажланыўына байланыслы халық пӘраўанлығы мӘнисинде мол, жеткиликли деген мӘниде экономикалық термин ретинде қолланылып атыр. Бул сӨздиң мӘниси туўралы “Устаз жолы” газетасының 2001-жыл сентябрь, октябрь айларындағы санлары ҳӘм 27-декабрьдеги санында “халық пӘраўанлығы” деген тҮсиникке байланыслы “пӘраўанлық” ҳӘм “абаданлық” деген еки сӨз тартыслы сыпатқа ийе болды. Бул еки сӨздиң мӘнилик қолланылыўы бойынша академиклер Жуманазар Базарбаев ҳӘм Абатбай ДӘўлетовтың тҮсиниклери бойынша бир-бирине қарама-қарсы пикирлер айтылды.\nҲақыйқатында, бул еки сӨз жеке қолланылыў мӘниси жағынан экономикаға қатнаслы мол, жеткиликли, кӨп деген мӘнилерди береди. Ал, абад, абадан сӨзлери пӘраўан сӨзине қарағанда мӘниси бираз кең. Ол экономикаға да, басқа халық турмысына да қатнаслы барлық нӘрсе абадан, дарқан, мол деген мӘнилерде қолланылады:\nБиз пахтакеш халықлар азат шығыста,\nЖасаймыз абадан, шадлы турмыста.\nәдира қалғыр, туўған жер,\nБолмаған соң абадан.\nБул қосық қатарларындағы абадан сӨзин пӘраўан сӨзи менен алмастырып та қолланыўға болады. Сонлықтан пӘраўан сӨзиниң абадан сӨзине жақын синоним болып келетуғын тӘреплерин бийкарлаўға болмайды. ПӘраўан сӨзи Өзбек тилинде экономикаға қатнаслы халық пӘраўанлығы ретинде қолланылады да, қарақалпақ тилинде Өзбек тилиндеги пӘраўан сӨзиниң орнына абадан сӨзин толық қолланыўға болады.\nҲӘзирги кҮнлери газета бетлеринде муқаддес сӨзи кең қолланылып атыр. Бул да шығысы жағынан парсы-тӘжик сӨзи. Муқаддес сӨзи ғӘрезсизликке дейин тилимизде қолланылмайтуғын еди. Оның кең қолланылыўы ғӘрезсизлик дӘўиринен басланады. Бул сӨз қарақалпақ тилине Өзбек тили материалларын аўдарма жасаў арқалы кирип атырғаны белгили. Президентимиз Ислам КӘримовтың “Fidokor” газетасы хабаршысының сораўларына берген жуўапларында муқаддес сӨзи ғӘрезсизлик идеяларға байланыслы муқаддес қӘдириятлар, муқаддес дин, муқаддес сезим сыяқлы сӨз дизбеклеринде қолланылған. әсиресе, бул сӨздиң жедел қолланылыўы “Өзбекстан Республикасы мӘмлекетлик ғӘрезсизлигиниң 20 жыллығын Өткериўге таярлық кӨриў ҳӘм оны Өткериў ҳаққында”ғы Өзбекстан Республикасы Президентиниң (2011 жыл 6-апрель) қарарында “Уллы ҳӘм муқаддессең, ғӘрезсиз Ўатан” сҮрени менен берилди. Усы кҮннен баслап муқаддес сӨзи газета бетлериндеги мақалаларда ҳӘр тҮрли сӨзлер менен дизбеклесип, кең қолланылатуғын болып кетти: сабақ муқаддес, муқаддес шаңарақ, муқаддес арзыў, муқаддес муғаллим, Әдиўли ҳӘм муқаддес шаңарақ ҳӘм тағы басқа. Сондай-ақ, Өзбекстан Республикасы өураллы КҮшлериниң 20 жыллығы байрамы алдынан “Еркин өарақалпақстан” газетасында басылған ӨзАның шолыўшысы Х.Бердиевтиң мақаласында “Ўатан қорғаў - муқаддес парыз” деп берилген болса, усы газетаның хабаршылары ө.Реймовтың мақаласында “Ўатан қорғаў - муқаддес миннет”, ал, С.Жаниевтиң мақаласында “әскерий хызмет - Әдиўли миннет” деп берилген. Бул келтирилген гӘплердеги “муқаддес парыз”, “муқаддес миннет”, “Әдиўли миннет” сӨз дизбеклериндеги муқаддес ҳӘм Әдиўли сӨзлериниң арасында айтарлықтай мӘнилик айырмашылық жоқ. Булардағы айырмашылық муқаддес сӨзи Өзбек тили арқалы кирген парсы сӨзи, Әдиўли қарақалпақтың тҮпкиликли сӨзи. ҲӘзирги қарақалпақ тилинде қолланылып атырған муқаддес сӨзиниң мӘнисин қарақалпақ тилиниң Әдиўли ҳӘм ардақлы сӨзлери толық билдиреди.\nДемек, бул орында биз муқаддес ҳӘм Әдиўли сӨзлерине салыстырмалы таллаў жасағанда, басқа тиллерден Өзлестирме сӨз алынбасын деген пикирде емеспиз. Өзимиздиң толық мӘнили сӨзлеримиз турып, оларды былай ысырып қойып жоқарыдағы сыяқлы Өзлестирме сӨзлерди тиккелей ала бермей, олардың орнына сол мӘнини дӘл беретуғын сӨзлерин таўып қолланған мақул деп есаплаймыз.\nҲӘзирги газеталарда жийи қолланылып жҮрген сӨзлердиң жӘне бири - сӘўбет сӨзи. Бул сӨз тилимизде бурыннан бар араб-парсы тилинен Өзлескен суҳбат сӨзиниң жасамалы формасы. Бирақ, сӘўбет ҳӘм суҳбет сӨзлери қолланылыў мӘниси жағынан бириниң орнын бири баса алмайды. Изертлеўлердиң анықлаўы бойынша олардың ҳӘрқайсысы Өз алдына жеке мӘнили сӨзлер екенлиги айтылған. өарақалпақ тилиниң тҮсиндирме сӨзлигинде сӘўбет сӨзи ҳӘзирги баспасӨзлерде қолланылып жҮрген мӘнисинде емес, ҳӘзлик, ўақтыхошлық, ойын-заўық мӘнисин билдиретуғыны берилген. Ал, суҳбет сӨзи гҮрриң, сӨйлесиў, кеңесиў мӘнилерин аңлататуғыны кӨрсетилген. Ҳақыйқатында, тилимиздиң фактлерине бақлаў жҮргизип қарағанымызда усы мӘнилерди тастыйықлайды:\nөызлар менен суҳбет етип билгенше,\nДослық, меҳрибанлық етип Өлгенше.\nСаў болса ақыры адамның дени,\nСӘўбет қурар бирге Өскен жайлаўым.\nСондай-ақ, әжинияздың қосықларында ҳӘм басқа да ҳӘзирги дӘўир жазыўшы-шайырлардың шығармаларында жоқарыдағы сыяқлы еки тҮрли мӘниде қолланылатуғыны берилген.\nБул сӘлемди язмышам ол Нурғалий ашнамызға,\nБирнеше суҳбет ушын Изимбетин берсин бизге.\nАшықларға мудам сӨҳбет яқшыды,\nКел ойнап-кҮлели, Әй нӘзӘлимлер.\nУсы сыяқлы мӘнилерде қолланылыў дӘстанларда, Аббаз, Садық, Тилеўберген, И.Юсупов ҳӘм басқа да шайырлардың шығармаларынан да орын алған. Сонлықтан қарақалпақ тилинде суҳбет деген сӨз жоқ, сӘўбет деген сӨз бар деп кесип айтыў тил фактлерине сӘйкес келмейди.\nСӘўбет, сӘўбетлесиў сӨзлериниң кҮнделикли баспасӨзлерде кӨп қолланылыўы нӘтийжесинде гҮрриң, гҮрриңлесиў, Әңгимелесиў сӨзлериниң қолланылыўдан қалып баратырғанлығы байқалады. Биз кҮнделикли баспасӨз материалларының 2011-2012-жыллардағы ҳӘм оннан бурынғы газета бетлерине кӨз жуўыртып қарағанымызда, “Еркин өарақалпақстан” газетасының 2011-жыл 18-январь санында “Анна Иванова гҮрриңлести”, сондай-ақ, усы газетада “гҮрриңлескен ПердегҮл Хожамуратова” деген сӨзлерди ушыраттық. Соның менен қатар, сӘўбет сӨзиниң аўдарма жасаўда стильлик жақтан келиспейтуғын тӘреплери де байқалады. МӘселен, “Устаз жолы” газетасының 2000-жыл 29-июнь санында басылған “БаспасӨз ҳӘм ғалаба хабар қураллары хызметкерлерине” деген текстте: “Бизиң натыныш дӘўиримизде жасына, кӘсибине, лаўазымына қарамастан ҳӘр бир саналы адам қуўанышын ҳӘм дӘртин, қайғысын ҳӘм тӘшўишин ортақласатуғын руўхый жақтан жақын сӘўбетшини излейди” деген қатарларда сӘўбетши сӨзи стильлик ҳӘм мӘнилик жақтан Өз орнына дӘл тҮспей турғаны байқалады. Бул орында сӘўбетши сӨзи анық мӘниге ийе емес. Оны мӘслӘҳӘтши сӨзи менен бергенде жҮдӘ мӘнили ҳӘм тҮсиникли болар еди.\nЖуўмақлап айтқанда, бизиң пикиримизше, сӘўбет, сӘўбетлесиў сӨзлериниң мӘниси тар ҳӘм жасамалы сӨз екенин есапқа алып, оның орнына суҳбет, суҳбетлесиў сӨзлерин қолланғанымыз дурыс. Себеби, бул сӨзлер биз жоқарыда сӨз еткен КҮнхожа, әжинияз, Аббаз, Садық, Тилеўберген ҳӘм басқа да шайырлар тӘрепинен усы формада қолланылған.\nЖоқарыда сӨз етилгенлер менен қатар, кҮнделикли баспасӨзлерде Өзбек тилинен аўдарма материаллар тӘлимий, инсаный, дӘстҮрий, ҳуқықый, ықтыярий, Әмелий (Әмелият), мӘнаўий (мӘнаўият), қӘдирият, пазыйлет сыяқлы жасамалы сӨз ҳӘм сӨз формаларының қолланылып атырғаны белгили. Бул -ый/-ий қосымтасы арқалы берилген сӨзлердиң биразы қарақалпақ тилиниң грамматикалық қурылысында -лы/-ли қосымтасы арқалы қолланылады: билимли (тӘлимий), инсанлылық, дӘстҮрли, ҳуқықлы, ықтыярлы ҳӘм тағы басқа. Ал, мӘнаўий (мӘнаўият), қӘдирият, пазыйлет, Әмелий (Әмелият) сӨзлери кӨпшилик жӘмийетшилик ушын толық тҮсиникли болып сиңиспеген. Бул сӨзлердиң мӘнисин мектеп оқыўшылары ямаса жай адамлардан сорағанымызда, анық мӘнисин айталмай қалыўы мҮмкин. Бирақ, Әмелият сӨзи газеталарда медицина Әмелиятында, 4-курстың Әмелиятында жҮргенимде сыяқлы сӨз дизбеклеринде қолланылып атыр. әмелият сӨзи бурын бизиң тилимизде тӘжирийбе, практика деп қолланылатуғын еди. Бул еки сӨз (тӘжирийбе, практика, практикант) бизиң сӨзликлеримизге қӘлиплескен тҮсиникли сӨз ретинде кирген. Сонлықтан аўдарма жасаў арқалы сӨз қолланыўда жоқарыдағы сыяқлы сӨз ҳӘм сӨз формаларын Өзбек тилиниң Үлгисинде тиккелей ала бермей, булардың мӘнисин анық билдиретуғын сӨзлер таўып қолланған мақул. Демек, сӨз қолланыўда кӨпшиликке тҮсиникли улыўма халықлық сыпатқа ийе болған сӨзлерди таңлап алған илимий жақтан дурыс болады.\nН.Дәўқараев атындағы Тил ҳәм Әдебият институтының жетекши илимий хызметкери, филология илимлериниң докторы.


Барча йўллар учун мўлжалланган "Логан" универсал автомобили тақдим этилди\n19:39 / 23.02.2017\nDacia компанияси Stepway моделлар қаторининг янги модели – барча йўллар учун мўлжалланган "Логан" универсал автомобилини тақдим қилди. Автомобилнинг илк намойиши Женева автосалонида бўлиб ўтади. Машина 50 миллиметрга кенгайтирилган клиренс (174 мм гача) ва бўялмаган пластикдан безаклари бўлган осма элементлар олди.\nПластик безаклар ғилдирак аркаларида ҳам пайдо бўлди, олд бамперларда эса "металл рангдаги" безак элементлари қўлланган. Янги машинанинг яна бир ўзига хос жиҳати, Sandero Stepway услубидаги "3D-эффект"га эга ўриндиқлар копламаси бўлди. Қолган томондан эса "Логан" оддий универсални такрорлайди.\nЕвропада модель Laureate тўплами билан таклиф қилинади, унда навигацияли мультимедиа мажмуаси, кондиционер, салоннинг қисман чарм билан безалиши, орқани кўриш камералари ва тоққа чиқишда ёрдам берувчи тизим кўзда тутилган.\nМоторлар қаторига 90 от кучига эга бензинли ва дизель мотор киради. Иккала двигатель ҳам 5 поғонали механик узатмалар қутиси билан бирга ишлайди.\nРоссия бозорида Руминиянинг Dacia маркаси моделлари Renault бренди остида таклиф қилинади, бироқ Logan универсали Largus номи билан сотилади. Автомобиль биринчи авлоддаги Dacia Logan универсали базасида қурилган.\n12:50 / 16.05.2017\nPorsche 2017 йилда биринчи универсал моделини тақдим қилади\n21:28 / 14.09.2016


ЕИ ва МО вакиллари Тошкентда сиёсат ва хавфсизликка оид масалаларни муҳокама қилишди\n27 сентябр 2021, Тошкент вақти: 08:25\nЕвропа Иттифоқи ва Марказий Осиё мамлакатлари дипломатларининг Тошкентдаги учрашувидан лавҳа (Ўзбекистон ТИВ фотоси)\nЎзбекистон пойтахтида “Европа Иттифоқи – Марказий Осиё” шаклида турли даражада ўтказиладиган тадбирларнинг жадвали ва кун тартиби муҳокама қилинди. Мазкур муҳокама, ТИВ маълумотига кўра, 1 июль куни сиёсат ва хавфсизлик масалалари бўйича “Европа Иттифоқи – Марказий Осиё” юқори даражали мулоқотининг ташқи ишлар вазирлари ўринбосарлари даражасидаги навбатдаги учрашувида бўлиб ўтди.\nҚайд этилишича, Тошкентдаги учрашувда Европа делегациясига Европа ташқи фаолият хизмати бош котиби ўринбосари Энрике Мора бошчилик қилган. Учрашувда айни даражада Афғонистон делегацияси ҳам иштирок этган.\nЙиғилишда чегараларни бошқариш, гиёҳванд моддаларнинг ноқонуний айланиши ва уюшган жиноятчиликка қарши кураш соҳаларидаги ҳамкорлик масалалари ҳамда минтақавий экологик муаммолар кўриб чиқилган.\nУчрашув иштирокчилари коронавирус пандемияси шароитида ташқи сиёсат ва хавфсизлик соҳаларида ҳамкорлик қилиш масалалари бўйича ҳам фикр алмашганлар.\nВазир А. Комилов Афғонистон бўйича Истанбулда ўтказилаётган ТИВ раҳбарлари йиғилишда иштирок этади\nЎзбекистон ташқи ишлар вазири Абдулазиз Комилов бошчилигидаги делегация жорий йилнинг 27-28 сентябрь кунлари Афғонистон бўйича Истанбул шаҳрида бўлиб ўтадиган Туркий тилли давлатлар ҳамкорлик кенгаши ташқи ишлар вазирлари кенгашининг навбатдаги йиғилишида иштирок этади.\nТИВ расмий вакили Юсуф Қобилжонов тарқатган маълумотга кўра, Туркиядаги учрашув давомида хавфсизлик ва минтақавий иқтисодий ҳамкорликни янада ривожлантириш масалалари, шунингдек Афғонистондаги вазият муҳокама қилиниши режаланган.\nТуркий тилли давлатлар ҳамкорлик кенгаши 2009 йилда ташкил этилган бўлиб, ҳозирда унга Озарбайжон, Қозоғистон, Қирғизистон, Ўзбекистон ва Туркия тўлиқ аъзо, Венгрия эса кузатувчи аъзо бўлиб ҳисобланади. Шу йил ноябрида ташкилотга Туркманистон ҳам тўлиқ аъзо сифатида қўшилиши кутилмоқда. Кенгашнинг асосий мақсади туркий тилли давлатлар ўртасидаги ҳамкорликни ҳар томонлама ривожлантиришдир.\nЎзбекистон ташқи ишлар вазири ўтган ҳафта БМТ Бош Ассамблеясининг 76-сессияси доирасида видеоконференция орқали ташкил этилган ҳамда Афғонистондаги вазиятга бағишланган Марказий Осиё ва АҚШ ташқи сиёсий идоралари раҳбарларининг “C5+1” шаклидаги учрашувида иштирок этган эди.\nЎтган саккиз ой ичида Ўзбекистонга 1 миллион 600 дона телефон импорт қилинди\nЎзбекистон жорий йилнинг январь-август ойларида хориждан 1 миллион 600 дона телефон сотиб олган. Бу ўтган йилнинг шу даврига нисбатан 1 миллион 200 донага кўпдир.\nДавлат статистика қўмитаси маълумотига кўра, ўтган саккиз ой ичида мамлакатга импорт қилинган телефонлар қиймати 117 миллион 400 минг AҚШ долларига тенг бўлган.\nҚўмита қайдича, Ўзбекистон мазкур телефонларни дунёнинг 12 та давлатида импорт қилган.\nМобил телефонлар энг кўп Хитой (63 миллион долларлик) ва Вьетнамдан (41,4 миллион долларлик) сотиб олинмоқда. Ўзбекистонга телефон импорт қилаётган мамлакатлар орасида Ҳиндистон, Қозоғистон, Бирлашган Араб Амирликлари, Германия, Жанубий Корея ва Россия каби мамлакатлар ҳам бор.\nЎзбекистонда узум ортидан қовун ва тарвуз экспорти ҳам озайди\nЖорий йилнинг январь-август ойларида Ўзбекистон хорижга қиймати 19 миллион 300 минг долларга тенг бўлган 69,7 минг тонна қовун ва тарвуз экспорт қилди.\nДавлат статистика қўмитасининг билдиришича, бу 2020 йилнинг шу даврига солиштирганда 9,5 минг тоннага оздир.\nЎтган 8 ой мобайнида Ўзбекистон энг кўп қовун ва тарвуз экспорт қилган давлатлар Қозоғистон (29,2 минг тонна), Россия (19,2 минг тонна), Қирғизистон (10,2 минг тонна), Украина (4,9 минг тонна), Латвия (2,3 минг тонна), Беларусь (1,3 минг тонна), Тожикистон (960,8 тонна) ва Германия (939,4 тонна) бўлди.\nАввалроқ статистика қўмитаси Ўзбекистон 2021 йилнинг 7 ойида 40 та давлатга қиймати 33 миллион 700 минг долларга тенг бўлган 35 минг тонна узум экспорт қилгани ва бу кўрсаткич ўтган йилгидан 7 минг 400 тоннага озлигини билдирган эди.\nДХХ мамлакат бўйлаб хайрия тадбирлари ўтказмоқда. Тадбирлар учун пул кимдан олингани айтилмади\n“ДХХ матбуот хизматидан маълум қилишларича, хавфсизлик хизмати ташкил этилганининг 30 йиллиги муносабати билан идора томонидан мамлакат бўйлаб кам таъминланган оилаларнинг фарзандлари учун, шунингдек, мактаблар ва меҳрибонлик уйларида тантанали дастурлар ташкил этилиб, байрам дастурхонлари ёзилмоқда, эсдалик совғалари улашилмоқда”, -деб хабар берди “Дарё” нашри.\nНашр, жумладан, Республика болалар таянч-ҳаракат тизими касалликлари реабилитация марказида Давлат хавфсизлик хизмати томонидан ўтказилган хайрия тадбиридан фоторепортажни эълон қилди.\nБироқ республика миқёсида мактаблар, кам таъминланган оилалар ва меҳрибонлик уйларида ўтказилаётган тадбирларга ва совғаларга пул қайси манбадан ёки ким (лар) дан олингани расман айтилмади.\nЎзбекистоннинг аввалги президенти И. Каримов 1991 йил 26 сентябрида Ўзбекистон ССР КГБсини давлат раҳбарига бўйсунадиган Миллий хавфсизлик хизматига айлантирганидан бери бу сана МХХ ходимлари куни сифатида нишонланиб келган. Бироқ бу анъана президент Ш. Мирзиёев томонидан 2018 йили “Ўзбекистон Республикаси Давлат хавфсизлик хизмати тўғрисида”ги қонун имзоланганидан кейин ўзгариб, ДХХчилар куни 5 апрелга кўчирилганди.\nАммо президент Шавкат Мирзиёев шу йил 14 сентябрда имзолаган “Ўзбекистон Республикаси Давлат хавфсизлик хизмати органлари ходимлари кунини белгилаш тўғрисида”ги қонунда ДХХ ходимлари кунини нишонлаш яна 26 сентябрга кўчирилган.\nКоронавирус ва пневмониядан ўлганлар сони расман 1,5 минг кишига яқинлашди\n25 сентябрь куни 500 кишида коронавирус аниқланган ва 4 бемор кўз юмган.\nЎзбекистонда шу кунгача коронавирусдан 1222, пневмониядан 224, жами 1446 киши вафот этгани ҳақида Соғлиқни сақлаш вазирлиги 25 сентябрь куни эълон қилган расмий билдирувда маълум қилинди.\nКузатувчилар ва мутахассислар ўлганлар сони вазирлик келтираётган рақамлардан бир неча баробар кўп бўлиши мумкин, деган таҳминни олға суриб, расмий маълумотга ишончсизлик билдириб келади.\nСоғлиқни сақлаш вазирлигининг билдиришича, 25 сентябрь куни 500 кишида коронавирус аниқланган ва 4 бемор кўз юмган. Бу билан коронавирус инфекцияси қайд этилганлар сони 172090 кишини ташкил этмоқда.\n25 сентябрь куни 94 кишида пневмония аниқланиб, жами беморлар сони 26912 нафарга, соғайганлар сони 25237 нафарга етди.\nШунингдек, 1 бемор вафот этиб, шу кунгача 224 киши пневмониядан вафот этди.\nРоссияда ўзбекистонлик 11 муҳожир ўлимида айбланган аёл 4 йилга қамалди\nАсиновск тумани Причулимск қишлоғидаги ётоқхонада чиққан ёнғинда 2020 йил 21 январда 12 меҳнат муҳожири ҳалок бўлган.\nХитойлик тадбиркор аёл Сунь Аньни муҳожирларни ёнғин хавфсизлиги талабларига жавоб бермайдиган ётоқхона билан таъминлаганликда ва бунинг ортидан юзага келган ёнғинда 12 кишининг ўлимига сабаб бўлганликда айбдор деб топилди.\nРоссия Тергов қўмитасининг билдиришича, Томск вилоят Асиновск туман суди ҳукми билан у 4 йил озодликдан марҳум этилди.\nАсиновск тумани Причулимск қишлоғидаги Green Wood ёғочни қайта ишлаш ширкати директори бўлган Сунь Аньни 2020 йилнинг 5 февралида қўлга олинган эди.\n2020 йилнинг 21 январида Green Wood ширкатига қарашли ётоқхонада ёнғин содир бўлган ва унда 12 киши, жумладан, 11 нафар ўзбекистонлик ҳалок бўлган эди.\nССВ: Коронавирус билан боғлиқ сўнгги вазият\nСоғлиқни сақлаш вазирлиги мамлакатда коронавирус тарқалиши статистикасини эълон қилди.\nВазирлик матбуот хизматининг хабар беришича, сўнгги кеча кундузда Ўзбекистонда 550 нафардан зиёд кишида коронавирус аниқланди, касалликдан қарийб 670 нафарга яқин бемор тузалиб, соғайиш кўрсаткичи 97 фоизга етди.\n23 сентябр куни республикада 560 одамда COVID-19 аниқланган эди.\nХусусан, Тошкентда 238та, Қорақалпоғистонда 34та, Андижон вилоятида 8та, Бухоро вилоятида 5та, Жиззах вилоятида 5та, Сирдарё вилоятида 16 кишида, Қашқадарё вилоятида 7та, Навоий вилоятида 5та, Наманганда вилоятида 8та, Фарғона вилоятида 23та, Самарқанд вилоятида 57та, Хоразм вилоятида 4та, Тошкент вилоятида 127та ва Сурхондарё вилоятида 23та коронавирус билан касалланган аниқлангани маълум қилинди.\nМамлакатда коронавирусдан тузалганларнинг умумий сони 165 282 га ёки касалланганларнинг умумий ҳисобидан 97 фоизга етди.\nШунингдек, коронавирусдан бешта янги ўлим қайд этилиб, ўлганларнинг умумий сони 1212 кишига етди.\nТошкент кинофестивалида Али Ҳамроевнинг "Самарқандда қовун таровати" филми намойиш этилади\nАли Ҳамроев ўзбек мумтоз киноси вакили саналади\n"Ипак йўли дурдонаси" Тошкент халқаро кинофестивали миллий дастури доирасида таниқли ўзбек режиссёри Али Ҳамроевнинг "Самарқандда қовун таровати" филми намойиш этилади.\nОзодлик билан суҳбатда режиссёр Али Ҳамроев "Самарқандда қовун таровати" кинофестивалда премьера қилинаётганини ҳам сўзлади.\nРежиссёр монтаж ишлари эндигина тугаган бу филм 24 сентябр куни киноанжуман бадиий кенгаши томонидан қабул қилингани ва намойишга тасдиқланганини билдирди.\nФилмда ўзбекистонлик машҳур қўшиқчи Севара Назархоннинг Самарқанд ҳақидаги янги қўшиғи ҳам янграйди. Картина 1 октябр куни фестивалда кўрсатилади.\n2021 йилнинг 28 сентябрида очилиши кутилаётган "Ипак йўли дурдонаси" Тошкент халқаро кинофестивали доирасида дунёнинг 14 давлатининг “Кино кунлари” ўтказилади.\nКинофилмлар намойишлари 29 сентябрдан бошлаб мамлакатнинг барча кинотеатрларида бошланади. 150дан ортиқ филм нафақат Тошкент, балки республика вилоятларида ҳам жамоатчиликка эътиборига ҳавола этилади.\nЎзбекистонда яна “Lacetti” ва “Spark” ишлаб чиқариш бошланди\nМодернизация ишлари олиб борилганидан кейин Ўзбекистон заводларидаги ишга тушган линияларда “Lacetti” ва “Spark” автомобиллари ишлаб чиқарилади.\nБу ҳақда хабар берган “UzAuto Motors» АЖ га кўра, жорий йилнинг июль ойининг ўрталаридан август ойининг охирларигача заводда модернизация ишлари олиб борилган. Олдинроқ яримўтказгичларнинг глобал танқислиги туфайли “Lacetti” ва “Spark” автомобилларининг ишлаб чиқарилиши ҳам тўхтатилгани маълум қилинган эди.\nҲозирда “UzAuto Motors” компанияси оммабоп ва нисбатан арзонроқ бўлган автомобиль моделларини ишлаб чиқаришни тиклаган. Асака шаҳридаги заводда ишлаб чиқариш ҳажми кунига ўртача 800 дан ортиқ автомобилга етгани хабар қилинмоқда.\nАввалроқ Озарбайжоннинг Ҳажигабул шаҳрида “UzAuto Motors” акциядорлик жамияти ва “SamAvto” заводи ишлаб чиқариш линиясининг тантанали очилиш маросими бўлиб ўтгани айтилганди.\nЧирчиқ полигонида миллий гвардиячи нобуд бўлгани Бош прокуратура назоратига олинди\nЎзбекистон Бош прокуратураси матбуот хизмати наманганлик 21 ёшли йигит ҳарбий хизматда портлаб кетгани тўғрисдаги ижтимоий тармоқларда тарқалган хабар юзасидан маълумот тарқатди.\nШу йилнинг 21 август куни дала ўқув майдонида снаряд қолдиқлари портлаши натижасида содир бўлган бахтсиз ҳодиса оқибатида Миллий гвардия муддатли ҳарбий хизматчиси Р. Баратов нобуд бўлгани айтилди.\nМарҳум йигитнинг ота онаси президент Шавкат Мирзиёевга махсус видеомурожаат ҳозирлаган эди. Улар ўз фарзандларининг ўлими юзасидан текширув ўтказиш ва бу фалокатга айбдор бўлган мансабдорларга нисбатан чора кўришни сўради.\nМазкур ҳолат юзасидан 21 август куни Чирчиқ ҳарбий прокуратураси томонидан Жиноят кодексининг 297-моддаси (“Атрофдагилар учун катта хавф манбайи бўлган қурол-яроғ, шунингдек, модда ва буюмлар билан муомалада бўлиш қоидаларини бузиш”) асосида жиноят иши қўзғатилди.\nБош прокуратура мазкур иш юзасидан тергов ҳаракатлари олиб борилаётгани, прокурор назорати ўрнатилганини билдирди.\nЎзбекистонда аниқланган коррупционерлар сони кескин ошди\nАкмал Бурхонов, Коррупцияга қарши кураш агентлиги директори\nЎзбекистонда 2021 йилнинг биринчи ярмида 2544 мансабдор шахсга нисбатан коррупция жиноятлари бўйича 1676 та жиноят иши очилиб, судга юборилган.\n2020 йил давомида 1723 кишига нисбатан "коррупция" иши қўзғатилган эди. Бу ҳақда Коррупцияга қарши кураш агентлиги директори Акмал Бурхонов маълум қилди, деб хабар берди департамент матбуот хизмати.\nАйбланувчиларнинг аксарияти - 1297 киши (51%) – Ўзбекистон Жиноят Кодексининг 167-моддаси ("Ўғирлик ёки ўзлаштириш йўли билан талон-торож қилиш") бўйича жиноят содир этган мансабдор шахслар эди. Яна 420 киши 168-модда ("Фирибгарлик"), 80 киши - 210-модда ("Пора олиш"), 58 киши - 205-модда ("Ҳокимият ёки мансаб ваколатларини суиистеъмол қилиш"), 4 киши - "Мақола" бўйича жавобгарликка тортилди.\nЯна 4 киши Жиноят Кодексининг 206-модда ("Мансаб ваколати доирасидан четга чиқиш") ва 18 киши - 209-моддаси ("Мансаб сохтакорлиги") асосида жавобгарликка тортилгани айтилди.\nКоррупцияга қарши кураш агентлиги энг кўп коррупция ишлари билан қўлга олинганлар сони Соғлиқни сақлаш вазирлиги ходимлари - 107 киши, иккинчи ўринда Халқ таълими вазирлиги - 74 киши, учинчида - 66 киши - давлат корхоналари раҳбарияти аъзолари орасидан аниқланганини очиқлади.\nШунингдек, рўйхатга банклар, бошқа вазирликлар, идоралар ва қўмиталар вакиллари ҳам киритилган.\nИчки ишлар ходимлари Россияда ишлаб чиқарилган электрошокерлар билан таъминланади\nЎзбекистондаги деярли барча ички ишлар органлари ходимлари жанговар электрошок ускуналари билан таъминланди. Мазкур жанговар жиҳозлар оммавий тартибсизлик ва осойишталикни сақлашга қаратилган тадбирларда қўлланади.\nБу ҳақда Ўзбекистон Республикаси Ички ишлар вазирлиги матбуот хизмати хабар бермоқда.\nВазирликка кўра, пост-патрул бўлинмаларини электрошок, электр дубинка ва электр тўппончалар билан таъминлаш Ўзбекистон Республикасининг “Ички ишлар органлари ҳақида”ги Қонуни талабларидан келиб чиққан.\n“Ходимларнинг электрошок ускуналаридан фойдаланиш тартиби Вазирлик томонидан белгиланган йўриқномага мувофиқ амалга оширилади. Ходимлар бу борада махсус тайёргарликдан ўтганларидан сўнг бериладиган сертификатларга эга бўлиши лозим” дейилади вазирлик хабарида.\nРоссия Федерациясининг «Март групп» ширкати томонидан ишлаб чиқарилган мазкур жанговар аслаҳалар гумондорни ҳибсга олиш, ходимга нисбатан тажовузлар ҳамда оммавий бузғунчиликларни батратаф этиш чоралари сифатида ҳам қўлланилиши мумкин.\nЎзбекистон ички ишлар идоралари қийноқ ва бошқа ноинсоний муомала билан боғлиқ кўплаб ҳодисалар учун масъул кўрилади. Ўтган ҳафта Озодлик суриштируви ортидан Самарқанд вилояти Каттақўрғон туман солиқ инспекцияси ходимининг ўлимида гумон қилинган туман ИИБ сининг тўрт ходими устидан жиноят иши қайта судга юборилганди.\nМирзиёев собиқ бош прокурор билан ўртасида кечган зиддият ҳақида гапирди\nСобиқ бош прокурор Рашитжон Қодиров 2018 йилда хизмат ва ҳокимият ваколатларини суистеъмол қилиш ҳамда катта миқдорда пора олишда айбланиб, 10 йил қамоқ жазосига маҳкум этилган.\n24 октябрдаги сайловларда иккинчи муддатга сайланиши кутилаётган амалдаги президент Шавкат Мирзиёев самарқандлик сайловчилар билан учрашув чоғида ўзининг яқин ўтмишда собиқ Бош прокурор Рашитжон Қодиров билан низолашганига шаъма қилди.\nБу ҳақда Times.uz интернет нашри хабар қилмоқда.\nНашрга кўра, Мирзиёев Самарқанд вилоятида ҳокимлик қилган даврида туман прокуратураларидан бирининг муҳташам биносини болалар уйига тортиб олиб бергани ортидан ўша пайтдаги Бош прокурор билан зиддиятга борган. Аммо номзод иддаосида прокуратура раҳбарининг номини тилга олмаган.\n“Самарқанддаги меҳрибонлик уйларини мендан яхши биладиган одам йўқ. Биринчи марта келганимда у жойларга кириб бўлмасди. Бир туман прокуратураси чиройли бинода ўтирган эди. Қаровсиз меҳрибонлик уйини ўша бинога кўчиртирдим.\nЎшанда биринчи марта республиканинг собиқ прокурори билан “борди-келди” гап бўлди, "сан-ман"га бордик. “Мен шу вилоятда ҳокимман, ўзим учун қилмадим, болалар учун, халқ учун қилдим” деган сўзларини келтиради нашр.\nШавкат Мирзиёев 2001 йил сентябридан 2003 йил декабрига қадар Самарқанд вилояти ҳокими лавозимида ишлаган. Ҳозирда қамоқда бўлган Рашитжон Қодиров эса 2000 йил февралидан 2015 йилга қадар Бош прокурор лавозимида ишлаган. Қодиров 2018 йил февралида хизмат ва ҳокимият ваколатларини суистеъмол қилиш ҳамда катта миқдорда пора олишда гумонланиб қўлга олинган. У 10 йил қамоқ жазоси ва энг кам иш ҳақининг 500 баравари миқдорда жаримага маҳкум этилган.\nМирзиёев Самарқандда Каримов қабрини зиёрат қилди ва янги нефть кони топилганини айтди\nЎзбекистон Президенти матбуот хизмати\n24 сентябрь куни Самарқандга етиб борган Шавкат Мирзиёев сайловолди тадбирларини биринчи президент Ислом Каримов қабрини зиёрат қилишдан бошлаган. Бу ҳақда Президент матбуот хизмати хабар бермоқда.\n"Биринчи Президентимиз қабрига гул қўйилиб, Қуръон тиловат қилинди", дейилади расмий хабарда.\nМаҳаллий нашрларнинг Мирзиёевдан иқтибос келтиришича, сайловчилар билан учрашув чоғида амалдаги давлат раҳбари Самарқанд шаҳрини кенгайтириш, туризмни ривожлантириш, янги кўп қаватли уйлар ва йўллар қуриш режалари ҳақида гапирган.\nМирзиёев шунингдек, Регистондаги Шердор ва Тиллакори мадрасаларини қурдирган ўрта асрлардаги Самарқанд ҳокими Баҳодир Ялангтўш ҳамда Ўзбекистоннинг собиқ коммунист раҳбари Шароф Рашидов номларини абадийлаштиришни таклиф қилган.\nЎзЛиДеПдан президентликка номзод бўлган Мирзиёев "Самарқандга яқин жойда нефть топилгани"ни ҳам айтган, аммо тафсилотларни очиқламаган.\n"Яна кўплаб ер ости хазиналаримиз бор. Аммо уларнинг ҳаммаси ҳақида ҳозир айтмоқчи эмасман. Чунки бу лойиҳалар бўйича пухта режа ишлаб чиқишимиз керак. Лекин афсуски бизда етакчи геологлар йўқ, геология соҳасини ўлдирганмиз» — деб айтган Шавкат Мирзиёев.\n24 октябрдаги сайловларда иккинчи муддатга сайланиши кутилаётган 64 яшар Шавкат Мирзиёев бундан аввал Қорақалпоғистон Республикаси ва Хоразм вилоятига сафар қилган эди.\nМСК қарорига мувофиқ, Ўзбекистонда шу йил 20 сентябридан президентликка номзодларнинг сайловолди ташвиқоти бошланган.\nКоронавирусга қарши тўлиқ эмланганлар сони 4 миллион нафардан ошди\nЎзбекистонда коронавирусга қарши тўлиқ эмланган фуқаролар сони, жорий йилнинг 23 сентябрь ҳолатига кўра, 4 миллион 7 минг 732 нафарга етган. Бу ҳақда Соғлиқни сақлаш вазирлиги матбуот хизмати маълумот тарқатди.\nВазирлик коронавирусга қарши эмлаш тадбирлари бошланган апрель ойидан шу кунгача мамлакатда 19 миллион 197 минг 82 доза вакцинадан фойдаланилганини билдирган.\nССВ қайдича, кеча мамлакат бўйлаб 560 киши коронавирусга чалинган, шу тариқа хасталик юқтириб олганларнинг умумий сони 171 минг 80 нафарга етган.\nПайшанба куни Қашқадарё, Сирдарё ва Хоразм вилоятларидан ташқари ҳудудларда 668 киши тузалиб, соғайганларнинг умумий сони 165 минг 282 нафарга етган.\nССВ ўтган кеча-кундузда коронавирусга чалинган беморлардан яна 5 нафари вафот этиб, коронавирус қурбонлари сони 1 минг 212 нафарга етганини қўшимча қилган.\nВазирликнинг маълум қилишича, 23 сентябрь куни 134 нафар кишида пневмония аниқланган, 5 июлдан бери эса 26 минг 711 киши пневмонияга чалинган. Булардан 24 минг 402 нафари соғайиб чиққан, 221 нафари эса вафот этган.\nАндижонда ободонлаштириш ишчиларини мажбуран ишлатган ҳоким муовини жаримага тортилди\nAндижон вилоятининг Бўстон туманида ободонлаштириш ишчиларини ўз уйида мажбуран ишлатган туман ҳокими муовини жазога тортилди. Бу ҳақда Меҳнат вазирлигининг матбуот хизмати маълумот тарқатди.\nВазирлик қайдича, Aндижон вилояти Бандлик бош бошқармаси Давлат меҳнат инспекцияси ижтимоий тармоқларда бу борада тарқаган хабар юзасидан текширув ўтказган.\nЎрганиш чоғида Бўстон тумани ҳокими ўринбосари томонидан Ободонлаштириш бошқармаси ишчилари соя донини қуритиш ва тозалаш ишларига жалб этилгани аниқланган.\nБунинг ортидан мулозимга Маъмурий жавобгарлик тўғрисидаги кодекснинг 51-моддаси 1-қисмига асосан базавий ҳисоблаш миқдорининг 50 баробари (13,5 миллион сўм – таҳр.) миқдорида маъмурий жарима қўлланилган.\nАввалроқ Озодлик уйида ободонлаштириш корхонаси ишчиларини ишлатган Қўрғонтепа (Андижон вилояти) тумани прокурори лавозимидан озод килингани ҳақида хабар қилган.\nМСК қатор халқаро ташкилот ва давлатлардан бўлган кузатувчиларни рўйхатдан ўтказди\nМарказий сайлов комиссиясининг 23 сентябрь куни бўлиб ўтган галдаги мажлисида президент сайловида халқаро ташкилотлардан қатнашадиган кузатувчиларни аккредитация қилишга оид масала кўриб чиқилди. Бу ҳақда маълумот тарқатган МСК матбуот хизмати шу кунга қадар 6 нафар хорижий мамлакатдан ва ЕХҲТ ДИИҲБдан 40 нафар халқаро кузатувчи рўйхатдан ўтказилганига эътибор қаратган.\nҚайд этилишича, пайшанба кунги мажлисда президент сайловида халқаро ташкилотлардан қатнашадиган кузатувчиларни аккредитация қилиш тўғрисидаги МСК қарорига мувофиқ Мустақил давлатлар ҳамдўстлиги (7), Мустақил давлатлар ҳамдўстлиги Парламентлараро Ассамблеяси (25), Иқтисодий ҳамкорлик ташкилоти (1), шунингдек Озарбайжон Республикаси (2), Беларусь Республикаси (2), Қозоғистон Республикаси (3), Латвия (1), Миср (5), Россия Федерацияси (5), Сингапур (3), Туркия (5), Украина (1), Чехия Республикаси (1), Япония (2) ва Қувайт (3) давлатларидан 66 нафар хорижий кузатувчи рўйхатдан ўтказилган.\nМажлисда МСК аъзолари оммавий ахборот воситалари вакилларини аккредитациядан ўтказиш масаласи ҳам кўриб чиққанлар. Уларга сўнгги пайтда Марказий сайлов комиссиясига яна 53 та ОАВ томонидан мурожаат келиб тушгани билдирилган.\nМажлисда Оммавий ахборот воситалари вакилларини аккредитациядан ўтказиш тўғрисидаги қарор лойиҳаси бир овоздан маъқулланган ва 53 та маҳаллий оммавий ахборот воситасининг жами 167 нафар вакили аккредитациядан ўтказилган.\n“Эндиликда аккредитациядан ўтказилган маҳаллий ва хорижий оммавий ахборот воситалари вакиллари жами 1129 (шундан 48 нафари хорижий) нафарни ташкил этмоқда”, дейилган МСК хабарномасида.\nЎзбекистонда президент сайлови 24 октябрь куни бўлиб ўтиши кутилмоқда.\nМБ: Ўзбекистоннинг ялпи ташқи қарзи 36 миллиард долларга етиб қолди\nЎзбекистоннинг ташқи қарзи биринчи ярим йилликда йил бошига нисбатан 2 миллиард доллардан кўпроққа (6 фоиз) ошиб, жорий йилнинг 1 июль ҳолатига 35 миллиард 894 миллион 900 минг доллар етган. 2021 йил бошида ташқи қарз миқдори 33 миллиард 845 миллион 500 минг долларни ташкил этганди. Бу ҳақда Марказий банкнинг “Ўзбекистон Республикаси тўлов баланси, халқаро инвестицион позицияси ва ташқи қарзи” ҳисоботида айтилган.\nМБ қайдича, қарийб 36 миллиард долларлик ташқи қарзнинг 21 миллиард 985 миллион 900 минг долларини давлат қарзи (61 фоиз), 13 миллиард 909 миллион долларини эса хусусий қарз (39 фоиз) ташкил этмоқда.\nРегулятор давлат ташқи қарзи ўсишини “ҳудудлар ва иқтисодиёт тармоқларини ривожлантириш бўйича давлат дастурларини молиялаштириш учун янги қарзларнинг жалб қилиниши билан” изоҳлаган бўлса, “хусусий секторда асосан тижорат банклари ва иқтисодиётнинг бошқа секторлари томонидан янги қарздорликларнинг жалб қилиниши ва асосий қарзларнинг қисман сўндирилиши ҳисобига ўсиш кузатилган”и боғлаган.\nБиринчи ярим йиллигида давлат ташқи қарзи 3 фоизга ёки 627 миллион 900 минг долларга ошган, бунга жаҳон бозорида Ўзбекистон халқаро облигациялари нархларининг тушиши, шунингдек, янги қарздорликларнинг жалб қилиниши ва асосий қарз тўловлари амалга оширилиши ҳамда курслар ўзгариши сабаб ўлароқ келтирилган.\nХусусий ташқи қарз эса жорий йилнинг январь-июнь ойларида 11 фоизга ёки 1 миллиард 400 миллион долларга ошган ва бу ўсиш асосан банклар ва бошқа сектор ҳиссасига тўғри келган.\nМарказий банкнинг ташқи қарзга оид рақамлари Молия вазирлигининг яқинда ёйинлаган ҳисоботидаги рақамларга мос келмайди. Жорий ой бошида вазирлик ўз ҳисоботида Ўзбекистоннинг давлат қарзи биринчи ярим йилликда 858 миллион 600 минг долларга ёки 3,7 фоизга ошгани ҳамда 1 июль ҳолатига 24 миллиард 200 миллион долларни ташкил этгани ҳақида билдирган эди.\nПойтахт Тошкентни иссиқлик билан таъминлаш Франция ширкатига топширилди\nЎзбекистон пойтахти Тошкентни 30 йил давомида иссиқлик билан таъминлаш мажбуриятини Франциянинг “Veolia Central & Eastern Europe” ширкати ўз зиммасига олди. Мазкур мажбурият Вазирлар Маҳкамасининг “Тошкент шаҳри иссиқлик таъминоти тизимини давлат-хусусий шериклик асосида ривожлантириш тўғрисида”ги қарори билан тасдиқланди.\nРасман билдирилишича, Тошкент шаҳар ҳокимлиги ва Осиё тараққиёт банки билан пойтахтни иссиқлик таъминоти билан таъминлашни давлат-хусусий шериклик шартлари асосида модернизация қилиш ва бошқарувга бериш лойиҳасини амалга оширади.\nОсиё тараққиёт банки Тошкентни иссиқлик билан таъминлашни “Veolia Central & Eastern Europe” ширкатига топширишни тавсия қилган.\nЛойиҳа концепцияси Вазирлар Маҳкамаси томонидан тасдиқланган ва Франция ширкати Ўзбекистон қонунчилигига мувофиқ юридик шахс сифатида рўйхатдан ўтказилган.\nОсиё тараққиёт банки дастлабки 3 йил давомида лойиҳани амалга ошириш ҳамда мониторинг олиб бориш бўйича маслаҳатчи сифатида Тошкент шаҳар ҳокимлигига кўмаклашади.\nТенгдошларини пичоқлаган ўқувчига нисбатан безорилик моддаси асосида жиноят иши қўзғатилди\nАндижон вилояти Ички ишлар бошқармаси 22 сентябрь куни уч нафар тенгдошини пичоқлаган мактаб ўқувчисига нисбатан Жиноят кодексининг 277-моддаси (безорилик) 3-қисми “г” банди билан жиноят иши қўзғатилиб, тергов ҳаракатлари олиб борилаётгани тўғрисида хабар берди.\nБошқарманинг билдиришича, 22 сентябрь куни соат 13:20 да М., исмли йигит шаҳардаги 2-сонли мактаб олдида 3 нафар таниши билан кўришган, шундан сўнг гаплашиб олиш мақсадида кафе ёнига борган.\nУ ерда ўзаро келишмовчилик сабабли йигитлар ўртасида жанжал юзага келган. Жанжал вақтида М., ёнидаги йиғма пичоқ билан уч нафар тенгдошига тан жароҳати етказган.\nАндижон вилояти Ички ишлар бошқармаси бу борада ижтимоий тармоқларда тарқалган хабарлардан сўнггина жамоатчиликка маълумот берди.\nМосквадан Ўзбекистонга авиарейслар сони оширилмоқда\nЖорий йил 5 октябрдан бошлаб Москвадан Ўзбекистон шаҳарларига доимий авиақатновлар сони икки тарафлама асосда кўпайтирилади. Бу ҳақда Ташқи меҳнат миграцияси агентлиги 23 сентябрь куни маълум қилди.\nБилдирилишича, ҳар ҳафта Москва — Тошкент йўналиши бўйича 4 тагача, Бухоро ва Самарқандга 2 тадан, Урганч, наманган, Фарғона, Андижон ва Термизга 1 тадан рейс амалга оширилади.\n“Шунингдек, яқинда меҳнат мигрантлари учун Ўзбекистондан Россияга поездлар ташкиллаштириш режалаштирилмоқда”,-дейилади билдирувда.\nТошкент метросининг “Олмазор — Сергели” йўналиши вақтинча ёпилади\nТошкентдаги метро бекати.\nТошкент метросининг “Олмазор — Сергели” йўналишидаги қатнов 25 сентябрь соат 21:00 дан 26 сентябрь соат 07:00 гача вақтинча тўхтатилади. Бу ҳақда “Ўзбекистон темир йўллари” ширкати 23 сентябрь куни маълум қилди.\nРасман билдирилишича, мазкур йўналиш профилактик ишлари олиб борилиши муносабати билан вақтинча ёпилган.\n“Ўзбекистон темир йўллари” “Олмазор — Сергели” метро йўналишида автобуслар ҳаракати йўлга қўйилиши ҳақида маълум қилди. Метрополитен йўловчилари ушбу йўналишдаги автобуслардан йўл кира ҳаққисиз фойдаланиши мумкин.\nБундан аввалроқ маҳаллий нашрлар Тошкент метросида сўнгги етти ой ичида фавқулодда ҳолатлар тез-тез юз бераётгани тўғрисида ўнлаб хабарларни жамоатчиликка билдирган эди.\nҚашқадарёда номусини ҳимоя қилишга уринган ҳомиладор аёл 15 йилга қамалиши мумкин\nҚашқадарё вилоятининг Чироқчи туманида ҳомиладор аёл ўзини зўрлашга ҳаракат қилган қўшнисини пичоқлаб қўйган.\nВилоят прокуратураси маълумотига кўра, жорий йилнинг 25 июнь куни Чироқчи тумани “Лангар” маҳалла фуқаролар йиғини “Тўлақул” қишлоғида яшаган марҳум Ж.А. қўшниси – ҳомиладор Н.Ж.га нисбатан куч ишлатиб, уни жинсий алоқа қилишга ундаган. Юзага келган ҳолатда ўз номусини ҳимоя қилган аёл ёнида бўлган ошхона пичоғи билан Ж.А.га бир марта зарба берган, етказилган тан жароҳати натижасида тажовузчи вафот этган.\nҲолат юзасидан мамлакат Жиноят кодексининг 97-моддаси 1-қисми билан жиноят иши қўзғатилиб, Чироқчи туман прокуратураси томонидан тергов ҳаракатлари олиб борилган ва шу йил 7 сентябрида иш туман судига оширилган. Мазкур модда бўйича аёл 10 йилдан 15 йилгача қамалиши мумкин.\nNemolchi.uz лойиҳаси раҳбари Ирина Матвиенко қашқадарёлик ҳомиладор аёлга қўйилган айбловни ҳақсиз, деб ҳисоблашини билдирган.\n“Терговчиларимиз, судларимиз, прокурорларимиз Жиноят кодексида бор бўлган 98-модда (Кучли руҳий ҳаяжонланиш ҳолатида қасддан одам ўлдириш) ёки 100-моддага (Зарурий мудофаа чегарасидан четга чиқиб, қасддан одам ўлдириш) нимага эътибор бермаётганларини билмайман. Нима учун ғайриҳуқуқий хатти-ҳаракатдан жабрланган пайтда қотилликка қўл урган ёки кишига оғир тан жароҳати етказган кишилар қурбонини қўлида пичоқ билан пойлаб турган шахсларга тенглаштирилмоқда? Ваҳоланки, менимча, бунақа ишлар ҳатто қасддан одам ўлдириш ёки қасддан тан жароҳати етказиш сифатида ҳам кўриб чиқилмаслиги лозим”, деб ёзган Ирина Матвиенко.\nФаолга кўра, ҳомиладор аёл бу қадамга давлат аёлларни зўравонликдан яхши ҳимоя қила олмаётгани туфайли борган. Ўзбекистонда аёллар ҳуқуқлари учун курашиб келаётган И. Матвиенко қашқадарёлик аёлни судни озод қилишга чақирган.\nКоронавирусга чалинганларнинг умумий сони 170 минг нафардан ошди\nЎзбекистонда коронавирус инфекцияси қайд этилганлар сони, 2021 йил 22 сентябрь ҳолатига кўра, 170 минг 520 нафарга етган.\nСоғлиқни сақлаш вазирлиги қайдича, кеча Қорақалпоғистондан ташқари мамлакат ҳудудлари бўйлаб 531 киши коронавирусга чалинган.\nЧоршанба куни Андижон, Сирдарё ва Хоразм вилоятларидан ташқари ҳудудларда 629 киши тузалиб, соғайганларнинг умумий сони 164 минг 614 нафарга етган.\nССВ ўтган кеча-кундузда коронавирусга чалинган беморлардан яна 4 нафари вафот этиб, коронавирус қурбонлари сони 1 минг 207 нафарга етганини қўшимча қилган.\nВазирлик маълумотига кўра, 22 сентябрь куни 118 нафар кишида пневмония аниқланган, 5 июлдан бери эса 26 минг 577 киши пневмонияга чалинган. Булардан 23 минг 975 нафари соғайиб чиққан, 220 нафари эса вафот этган.\nТурколог олим Андрей Кубатин яқинларининг товон пулига оид аризаси қисман қондирилди\nФуқаролик ишлари бўйича Тошкент шаҳар суди апелляция инстанцияси биринчи инстанция суди қарорини бекор қилиб, марҳум турколог олим Андрей Кубатин оиласининг маънавий зарарни қоплаш тўғрисидаги даъвосини қисман қаноатлантирган. Бу ҳақда Газета.uz нашри А. Кубатиннинг синглиси Клара Сахарова сўзларига таянган ҳолда хабар қилди.\nҚайд этилишича, оила аъзолари суддан ўз фойдаларига 3,5 миллиард сўмлик маънавий зарарни ундириш тўғрисида қарор қабул қилишни сўрашган.\nСуд коллегияси даъвони қисман қондириб, биринчи инстанция суди қарорини бекор қилиб, компенсация миқдорини 30 миллион сўмдан 150 миллион сўмга ошириш ҳақида қарор чиқарган. Тошкент шаҳар ҳокимлиги Молия бош бошқармаси мазкур суммани Андрей Кубатиннинг хотини ва ўғлига тўлаши керак.\nМарҳум олимнинг синглиси ва онаси маънавий зарар бўйича компенсация олиш учун фуқаролик ишлари бўйича судга мурожаат қилишни режалаштиряпти.\nТурколог Андрей Кубатин 2020 йилнинг 29 октябрь куни коронавирус оқибатларидан 36 ёшида вафот этган эди.\nТошкент давлат шарқшунослик институтининг катта ўқитувчиси бўлиб ишлаган Андрей Кубатин 2017 йил декабрида давлатга хиёнатда айбланиб, 11 йилга озодликдан маҳрум этилган.\nКубатин устидан маҳкама ёпиқ ўтган, яқинлари ва маслакдошлари ёш турколог олимга қарши жиноят иши собиқ МХХ томонидан уйдирилганини айтишган.\nХалқаро ташкилотлар ва илмий жамоатчиликнинг чақириқлари ортидан Кубатин 2019 йил сентябрида Тошкентдаги маҳкама залидан озод этилган ва бутунлай оқланган.\nКубатин халқаро илмий доираларда яхши танилган турколог, археолог ва этнограф олим эди.\nАфғонистоннинг афсонавий бойликлари. Толибон уни кимга сотмоқчи?\nМигрантлар ҳимоячиси, ўзбекистонлик Валентина Чупик Шереметьевода ФСБ томонидан ушланди\nЯнги ном ва эски мафкура: Буюк Келажак ўз ўрнини Янги Ўзбекистонга бўшатиб берди\nБепул нонушта: мактабларда овқатланиш президентликка номзодларнинг марказий мавзусига айланди\n"Айбим Тошкентда туғилмаганим эди". Мирзиёев Тошкент пропискасини бекор қилганини айтди - нима ўзгарди?


Ислом Каримовнинг собиқ маслаҳатчиси ЖИДУга ректор бўлди - EFFECT.UZ\n. 15:32 | 23.07.2021\nОлий Мажлис Сенати раисининг биринчи ўринбосари Содиқ Сафоев Жаҳон иқтисодиёти ва дипломатия университети ректори бўлди.\nМаълум бўлишича, ҳукумат қарори билан Олий Мажлис Сенати раисининг биринчи ўринбосари Содиқ Сафоевга Жаҳон иқтисодиёти ва дипломатия университети ректори вазифасини бажариш юклатилган. Бунга қадар ЖИДУга ректорлик қилган Комилжон Каримов олий таълим вазирига биринчи ўринбосар бўлганди.\nТаъкидлаб ўтиш жоиз, Содиқ Сафоев ушбу университетга 2005 йил февраль – ноябрь ойида ҳам ректорлик қилганди.\nМаълумот ўрнида, Содиқ Сафоев 1976 йилда Тошкент давлат университетини иқтисодчи мутахассислиги бўйича тамомлаган. 1987-1990 йилларда – Ўзбекистон Компартияси Марказий қўмитасининг методисти, сектор мудири бўлган.\n1990-1991 йилларда у Ўзбекистон Республикаси Фанлар академияси ишлаб чиқариш кучларини ўрганиш институтининг катта илмий ходими, Гарвард университетида стажёр бўлган.\n1991-1992 йилларда – Ўзбекистон Президенти аппарати этакчи маслаҳатчиси, халқаро иқтисодий алоқалар бўлими бошлиғи лавозимида ишлаган. 1996 йилда у Ўзбекистон Президентининг давлат маслаҳатчиси бўлиб ишлаган.\nTeglar:Содиқ Сафоев, Ўзбекистон\nЎзбекистон коронавирус аниқланган чет элликларни киритмайди\nМадагаскар президентига суиқасд уюштирилди


Олимлар: 15 дақиқали жисмоний машқлар эрта ўлим хавфини 22 фоизга камайтиради - Yoshlar.com\nОлимлар: 15 дақиқали жисмоний машқлар эрта ўлим хавфини 22 фоизга камайтиради\nНиццада бўлиб ўтган EuroPRevent 2016 конгрессида Европа тиббиёт ходимлари ҳар куни 15 дақиқа енгил жисмоний машқларни бажариш эрта ўлим ҳолатларини 22 фоизга камайтиришини маълум қилишди. Бу айниқса кекса ёшдагилар учун жуда фойдали эканлиги алоҳида таъкидланди.\n"Ёшнинг ўтиши жисмоний машқ билан шуғулланмаслик учун сабаб бўла олмайди. Биз жисмоний тарбия билан мунтазам шуғулланиш ҳар қандай дори ва терапиядан кўра соғлиққа кўпроқ фойдали эканлигини яхши биламиз. Бошқа томондан, катта ва кекса ёшли кишиларнинг ярмидан ҳам кам бўлган қисми жисмоний машқларга бир ҳафтада 75-150 дақиқа ажратишади", - маълум қилди Сент-Этьен (Франция) университети ходими Дэвид Хюпин.\nХюпин ва унинг ҳамкасблари мунтазам равишда спорт ва жисмоний тарбия билан шуғулланиш катта ва кекса ёшли кишиларнинг соғлиғига қандай таъсир кўрсатишини таҳлил қилиб чиқишга қарор қилишди. Олимлар 2001 йилдан буён Франциядаги минглаб кекса ёшли аҳолининг соғлиғи ва улар орасидаги ўлим даражасини кузатишди. Бошқа мамлакатлардаги олимлар ҳам бу жараённи назорат остига олишди.\nТадқиқот натижалари жисмоний тарбия ва спортнинг соғлиқ учун жуда фойдали эканлигини кўрсатди - одамлар қанча кўп машқ қилгани сари, юрак-қон томир касалликлари, саратон ва бошқа касалликлардан шунча кам вафот этишган. Олимларнинг сўзларига кўра, бир кунда 10-20 дақиқа жисмоний машқ билан шуғулланиш эрта ўлим ҳолатлари даражасини 22 фоизга камайтириш учун етарлидир. Машқларни кундалик 150 дақиқага етказиш эса ўлим хавфини 35 фоизга камайтиради.\nХюпин кекса ёшли кишиларнинг кескин ҳаракат қилмаслиги ҳақида огоҳлантиради - бу уларга ортиқча муаммолар туғидириши мумкин. Улар жисмоний фаоллик даражасини аста-секинлик билан ошириб боришса мақсадга мувофиқ бўлади.


Ўзбекистон Президенти томонидан имзоланган иккинчи ижтимоий ҳимоя пакети бўйича қарори юзасидан мутахассисларнинг фикр-мулоҳазалари (видео) — Review.uz\n27 август куни “Ўзбекистон 24” телеканалида Ўзбекистон Республикаси Президентининг «Аҳолини ижтимоий қўллаб-қувватлашга қаратилган қўшимча чора-тадбирлар тўғрисида»ги қарори мутахассислар ўз фикр ва мулоҳазаларини билдирди.\n27 август куни “Ўзбекистон 24” телеканали Марказий студиясида экспертлар иштирокида Ўзбекистон Республикаси Президентининг «Аҳолини ижтимоий қўллаб-қувватлашга қаратилган қўшимча чора-тадбирлар тўғрисида»ги қарорида кўзда тутилган мақсадлар юзасидан Ўзбекистон Республикаси Президенти Администрацияси ҳузуридаги Иқтисодий тадқиқотлар ва ислоҳотлар маркази томонидан кўрсатув ташкиллаштирилди.\nУнда Иқтисодий тадқиқотлар ва ислоҳотлар маркази раҳбари Обид Ҳакимов ва марказ илмий ходимлари, Молия вазири биринчи ўринбосари Дилшод Султанов, Молия вазири ўринбосари Жамшид Абруев, Иқтисодий тараққиёт ва камбағалликни қисқартириш вазири биринчи ўринбосари Илҳом Норқулов, ЮНИСЕФ ташкилоти эксперти Умид Алиев, шунингдек, Соғлиқни сақлаш вазирлиги ҳамда Маҳалла ва оилани қўллаб-қувватлаш вазирлиги масъул ходимлари иштирок этди.\nКўрсатувда 26 август куни Ўзбекистон Президенти томонидан имзоланган иккинчи ижтимоий ҳимоя пакети бўйича қарори юзасидан мутахассисларнинг фикр-мулоҳазалари эшитилди.\nМаълумот учун, 426 млрд. сўмлик навбатдаги пакет асосан моддий ёрдам ва кўмакка муҳтож оилаларнинг болаларини қишки кийим-бош тўпламлари, мактаб формаси ва ўқув қуроллари билан таъминлаш мақсадида ушбу қарор қабул қилинди.\nКўрсатувда моддий ёрдамга йўналтириладиган маблағлар қандай манбалардан шакллантирилиши, 500 минг сўмни олишнинг аниқ тартиблари ҳақида маълумотлар берилди.\nЖорий йилнинг 1 сентябридан бошлаб ижтимоий нафақаларни тайинлаш бўйича аризаларни кўриб чиқиш ва уларни тайинлашда Ягона ижтимоий ҳимоя Реестри жорий этилмоқда.\nКўрсатувда таъкидланганидек, жорий йилда ижтимоий нафақа билан таъминланадиган аҳоли сони қарийб 2 баробарга оширилиб, йил якунигача нафақа олувчилар сони 791 мингдан 1,2 миллионга етказилади. Ана шу ижтимоий тоифа ва иқтисодиётни қўллаб-қувватлаш учун давлат бюджетидан 12,5 трлн. сўм маблағ ажратилди.\nМаълумот учун, инқироз даврида уйма-уй юриш орқали аҳолини ижтимоий ҳимоя қилишнинг ўзига хос усули – “темир дафтар” деб ном олган, моддий ёрдам ва кўмакка муҳтож оилалар рўйхати шакллантирилди. Ушбу тоифадаги 1 миллион 700 мингдан ортиқ аъзоси бўлган 410 мингдан зиёд оилаларга моддий ёрдам кўрсатилмоқда.\nUNICEF ва Халқаро меҳнат ташкилотининг қўшма ҳисоботига кўра, ота-оналари ишсиз қолиши ёки касаллиги туфайли кўплаб болалар эксплуатацион ва хавфли иш излашга мажбур бўлишмоқда.\nУшбу қарорга асосан 13,5 мингга яқин мактабгача таълим муассасалари ва 10 минга яқин Халқ таълими вазирлиги тизимидаги мактаблар ходимларини марказлашган тартибда 2020 йил 1 октябрга қадар бепул гриппга қарши эмлаш топширилган.\nШунингдек, кўрсатув давомида Молия вазири ўринбосарлари аввал тарқатилган нақд пул кўринишидаги моддий ёрдамларнинг тарқатилиш жараёнидаги ўзига яраша қийинчилик ва муаммолари тўғрисидаги саволларга ҳам артофлича жавоб бериб кетишди.\nМаълумот учун, “Саховат ва кўмак” умумхалқ ҳаракати юртимиздаги кўплаб тадбиркорларни ягона мақсад остида бирлаштирди ва миллионлаб юртдошларимизга беғараз ёрдам кўрсатилди. Бу ҳаракат том маънода қудратли кучга айланди.\nШу билан бирга, Моддий ёрдамнинг пул кўринишда берилишининг асосий сабаблари, берилаётган маблағ барча керакли анжомларни харид қилишга етадими, кам таъминланган оилалар фарзандларини бошқа ўқувчиларга нисбатан ажралиб қолиш хисси уйғонмаслиги мақсадида мактабларда қандай ишлар амалга оширилмоқда, деган саволларга мутахассислар томонидан аниқ жавоблар берилди.\nКўрсатувни томоша қилиш учун ушбу ҳаволага киринг.\nКўрсатувда бўлиб ўтган савол-жавоблар сайтда ёритиб борилади.\nижтимоий ҳимоя пакети


06.11.2020 – Дарё уз Янгиликлар\nГлавная / 2020 / November / 06\nАрхивы за день : 06.11.2020\n06.11.2020\tЖахон Comments Off on Узбекистонда Хитой вакцинаси синовида акс таъсир кузатилса ёки кунгиллилардан бири вафот этса кандай йул тутилади?\nИнновацион ривожланиш вазири, биолог олим Иброхим Абдурахмонов «Халк сузи» газетасига берган интервьюсида Узбекистонда коронавирусга карши вакциналарнинг синовига оид саволларга жавоб берди. Фото: «Халк сузи» Иброхим Абдурахмоновнинг сузларига кура, хозирда купгина юкори технологик вакциналарни 10 дан ортиги учинчи боскич клиник синовларидан утказиляпти. Биринчи, иккинчи боскичлар кам микдордаги кунгиллиларда утказилади. Ва асосан унинг …\nТуркия коронавирусга карши уз вакцинасини синовдан утказишга киришди\n06.11.2020\tЖамият Comments Off on Туркия коронавирусга карши уз вакцинасини синовдан утказишга киришди\nКайд этилишича, вакцина синовини келаси йил январида якунлаш режалаштирилган. Туркия Эржиес университетида ишлаб чикарилган коронавирусга карши ERUCOV-VAC вакцинасини одамларда синовдан утказишни бошлади. Бу хакда TRT Haber хабар бермокда. «Коронавирусга карши “ERUCOV-VAC” вакцинасининг биринчи дозаси кунгиллида синаб курилди», – деди университет ректори Мустафо Чалиш. Кайд этилишича, вакцина синовини келаси йил январида якунлаш …\nFly Emirates ходимларини бир йилга хак туланмайдиган таътилга чикарди\n06.11.2020\tЖахон Comments Off on Fly Emirates ходимларини бир йилга хак туланмайдиган таътилга чикарди\nFly Emirates июнь ойи бошларида ходимларини бушатишни бошлаганди. Бунга коронавирус эпидемияси туфайли чегараларнинг ёпилиши ва парвозларнинг тухтатилиши сабаб булди. Fly Emirates авиакомпанияси хак туланмайдиган таътиллар ва мослашувчан иш жадвали билан боглик бир нечта вариантларни ишлаб чикмокда. Бу хакда компания баёнотида маълум килинди. “Биз учувчиларнинг бир кисмига талаб тикланишигаёк ишга кайтиш имконияти …


Чириган картошка учун 685 миллион тўлаган фермерлар “Ўзбекозиқовқатзахира”дан пули қайтарилишини сўраяпти\n15 апрел 2021, Тошкент вақти: 19:28\nЧириган уруғлик картошка.\nАндижон вилоятидаги 31 нафар фермер ўтган йили уруғлик картошка олиш учун “Ўзбекозиқовқатзахира” уюшмаси тизимидаги “Gold Atlas Global” МЧЖга ўтказган жами 685 миллион сўм пулини қайтариб ололмаяпти.\n2018 йилнинг июль ойида “Gold Atlas Global” МЧЖ Андижон вилоятига етказиб берган уруғлик картошка чириб кетгани учун фермерлар уни олишдан бош тортган ва бу ҳақда вилоят қишлоқ хўжалиги бошқармаси вакиллари иштирокида далолатнома тузилган.\nБу воқеадан қарийб бир йил ўтишига қарамай¸ кредит ҳисобидан қилинган тўлов фермерларга қайтариб берилмади.\nАндижон вилояти ҳокимлигининг матбуотга гапириш ваколати йўқлиги учун исми сир қолишини сўраган мулозими Озодликка 2018 йилда вилоят бўйича уруғлик картошка олиш учун 16,5 миллиард сўм “Gold Atlas Global” МЧЖ ҳисобига ўтказилганини билдирди.\nМулозимнинг айтишича, туман бўйича 31 фермер хўжалигининг ҳар бири ҳисобидан уруғлик картошкага деб 16,5 миллион сўмдан пул олиб қолинган.\n“Бунга қўшимча равишда фермерлардан суғурта учун 500 минг сўмдан ҳам олиб қолинган. Лекин, суғурта системаси бизда ишламаслиги учун бу пулдан улар аллақачон воз кечиб юборишган”\nБулоқбоши туманидаги “Фозилжон Абдуллаев” фермер хўжалиги вакили Моиджон Абдуллаевнинг айтишича, бу хўжалик уруғлик картошканинг на соғини¸ на чиригини кўрган.\n- Агробанкдан” 17 миллион сўм пулни ўтган йилнинг ёзида ўтказганмиз. Ҳар бир фермер 3 тоннага, килоси 5,5 минг сўм турадиган уруғлик картошкага пул берган. Лекин бир кило ҳам картошка келмади. Айрим фермерларнинг олган уруғлиги тамоман сасиб, чириб кетган экан. Қишлоқ хўжалиги бошқармасидан вакил бўлган Сардор деган йигит, Тошкентга ҳам бориб келди. Лекин, на пул бор, на картошка”.\nБулоқбоши туман Қишлоқ хўжалиги бошқармаси мутахассиси Сардор Аҳмедов Озодлик билан суҳбатда ўтган йили ўзининг картошка уруғлиги тарқатишга масъул қилиб қўйилганини тасдиқлар экан, фермерлар ўтказган пулни ортга қайтаришга ҳаракат қилганини айтади:\n- Бизнинг туманда 40 фермер хўжалиги суғуртаси билан 17 миллион сўмдан пул ўтказиб берган. Аввалига яхши картошка келди, охирида етти фермерга вагонда келди. Етиб келгунча у картошка чириб оқиб кетган. Ўша картошкани фермерлар олишдан бош тортганидан кейин, мен бошқа картошкани қабул қилмадим. Далолатнома тузилган. Кейин беш фермерга картошка олмадик, лекин пули ўша “Gold Atlas Global”да қолиб кетди, жами 12 нафар. Шу йил март ойида Тошкентга бориб, “Gold Atlas Global” раҳбари Пўлат Бобоёров билан учрашиб, фермерлар пулини қайтаришини талаб қилдим. У эса, сизларнинг муаммоларингизни вилоят агрофирма раҳбари Хушнуд ҳал қилади, сиз билан гаплашмайман, деди”.\nЧириган картошка учун тузилган далолатнома\n“Андижон мева-узумлари” вилоят агрофирмалар уюшмаси раиси Хушнудбек Шаҳобиддинов Озодлик саволини эшитар-эшитмас алоқани узиб қўйди.\n“Gold Atlas Global” МЧЖ бош директори Пўлат Бобоёровники деб берилган мобил телефонлари ўчирилгани учун Озодлик бу мутасаддидан вазиятга оид муносабат ола олмади.\n“Gold Atlas Global” “Ўзбекозиқовқатзахира” уюшмаси таркибига кирувчи МЧЖ бўлгани аниқлангач¸ Озодлик мазкур уюшма раиси Зафар Файзиев билан боғланишга ҳаракат қилди.\nУюшманинг ўзини таништирмаган мулозими муаммо мазмунини батафсил ёзиб олгач, бу ҳақдаги маълумотни раисга етказиши ва ўзлари Озодлик билан боғланишини билдирди.\n5 апрель куни “Ўзбекозиқовқатзахира” уюшмаси раҳбариятидан Озодликка андижонлик фермерлар билан бораëтган можаро юзасидан бирор жавоб келмади.\nҲукумат бу йил қанча картошка етиштирилишини маълум қилди\nСАМАРҚАНД – “33 миллион сарфлаб картошка экдик, аммо нарх тушиб кетди”\nГўшт, картошка, шакар ва гуручни 2020 йилгача Ўзбекистонга бож тўловларисиз олиб кириш мумкин


Диктаторларга бир қамчи | МУҲАММАД СОЛИҲ\nПоделиться "Диктаторларга бир қамчи"\nМен авваллари инқилоб сўзини севмас эдим, чунки ўрта мактабнинг зерикарли дарсларида, кейин совет армиясининг сиёсий ўқишларида, кейин эса университет аудиторияларида инқилоб сўзини тинмай эшитиш мен учун бир азоб ҳолига келганди.\nҚолаверса, инқилоб, тўғрироғи большевикларнинг революцияси ўтган асрнинг 20-йилларида менинг аждодларимни қатл этди. Инқилобга қаршилигимнинг яна бир сабаби, у мен учун бир қуллик рамзи, диктатура тимсоли эди. Бу сўзга қарши аллергия шу қадар кучли эдики, Гуржистон ва Украинада бўлиб ўтган воқеаларни бир муддат инқилоб, деб атагим келмади. Аммо кейин кўрдимки Каримов каби териси қалин диктаторларга таъсир этиши учун инқилоб сўзидан ҳам аччиқроқ сўзи йўқ экан.\nБуни Каримов Андижон ахолисини қатл этгандан сўнг қўрқувдан қалтириб аввал Пекинга кейин Москвага ўз жонини сақлаш учун ёлвориб борганида тушундим. У ўзининг хомийларига Халқ инқилобидан қутқаришини сўраб ёлворганди ўшанда. Биз бугун ўша диктатуралар қўрқадиган инқилоб сўзига қайтяпмиз. Бу сўз тобора истеъмолдан чиқиб кетаётган бир пайтда такрорлаяпмиз уни, инқилобнинг Марказий Осиёда мағлубияти хақидаги ғийбатлар авжига чиқган бир пайтда бу сўзга мурожаат қиляпмиз.\nМунофиқлар инқилоб, революция сўзини Дарвиннинг сафсатаси бўлган эволюцияга алмаштириб, ақлли иш қилгандай гердайиб турганда бу сўзни айтаяпмиз биз.\nБу сўз, бу калима бизнинг хаёлларимизда бир лангар, бир мувозанат вазифасини ўтамоқда бугун, худди ўтган асрларда мазлумлар учун умид соҳили бўлгани каби. Фақат биз инқилоб сўзига ноқулай бир пайтда қайтяпмиз, инқилоб воситасида маданият босқичларини хатлаган ғарб давлатлари унинг маданий метод эмаслигини айтаётган бир пайтда бу сўзга қайтяпмиз.\nБу давлатлар фикрича Каримов каби диктаторлар маданий бўлмаган инқилоб воситасида эмас, холис ва демократик сайловлар воситасида лавозимини тарк этиши керак эмиш.\nДиктатор Каримовнинг холис ва демократик сайловлар ўтказишдан ҳеч шубҳалари йўқ гўё уларнинг. Ҳа, маданий давлатларнинг ташқи ишлар вазирликларида инқилоб сўзини эшитишни исташмайди. Чунки бу сўз уларга дарров қонли Андижонни эслатади. Бу сўз Юшенко шарафига отилган мушакларни эмас, Каримовнинг гўдакларга отган оғир калибрли қўрғошинларини эслатади. Шунингдек бу сўз уларга Каримовнинг жаллод режимига қарши хўжакўрсинга жорий қилган ўз санксияларининг бекор қилиниши эслатиши ҳам муқаррардир.\nХуллас , биз инқилоб калимасига жуда ҳам ноқулай бир аснода мурожат қиляпмиз. Биз ҳур миллатларнинг манфаатлари мазлум халқларнинг ҳақларига зид турган бир пайтда бу сўзни истемоълга киритаяпмиз.\nЭътиқод ва Идеаллар омонсиз бир синовдан ўтаётган пайтда, инсон шахсиятининг қобиғи худди фильмдаги каби аста сидирилиб тушаётган бир пайтда, йўлбошчилик қилиш оғирлашган бир пайтда, лидерлик тоталитар ўлкалардаги каби ҳаёт ва мамот масаласи бўлмаган фаровон ғарбда ҳам ниҳоятда қийин маслакка айланган бир пайтда биз инқилоб сўзига қайтишга қарор қилдик. Биз бу сўзга дунёнинг даъвомизга нисбатан муз каби лоқийдлигига қарамай, мунофиқларнинг заҳарли табассумларига қарамай, сохта дўстларнинг хоинликларига қарамай, истибдод йилларида тўпланган бутун катта кичик машаққатларга қарамай, биз яна инқилоб сўзини истеъмолга киритишга жазм этдик.\nБу дахшатли фалаждан, бу тарихий жонсаракликдан қутилиш учун, чорак асрлик ғафлат уйқусидан уйғонмоқ учун, уйғониб оёққа туриш учун ва ўлкамизни иблиснинг қучоғидан қутқармоқ учун бу сўзни талаффуз этаяпмиз.\n← Кўнмаслик саодати, ҳижрат ва шеърият ҳақида Каримов еще не умер, но война кланов уже идет →


«Ювентус» «МЮ» яримҳимоячисини ўз сафига қўшиб олмоқчи\nЮвентусМЮДонни ван де Бек\n«Манчестер Юнайтед» яримҳимоячиси Донни ван де Бек фаолиятини «Ювентус»да давом эттириши мумкин, дея хабар бермоқда Calciomercato.\nМанбанинг ёзишича, Турин клуби нидерландиялик футболчини кейинчалик сотиб олиш ҳуқуқи билан ижарага олмоқчи. Шунингдек, клублар футболчиларни ўзаро алмашиш борасида ҳам келишувга эришишлари мумкин. Туринликлар сафидан «МЮ» қизиқаётган ягона футболчи – Пауло Дибала ҳисобланади.\nМаълумот учун, ван де Бек мавсум бошида «МЮ» билан беш йиллик шартнома имзолаганди. «Аякс» трансфер учун инглизлардан 40 миллион евро трансфер пули олганди. Ван де Бек жорий мавсумда АПЛ доирасида 6 ўйинда майдонга тушиб, битта голга муаллифлик қилган.


Экспортнинг 90 фоизи Қозоғистонга тўғри келмоқда | Ўзбекистон Халқ демократик партияси\nЭкспортнинг 90 фоизи Қозоғистонга тўғри келмоқда\n2021-06-29 10:06:28 505\nUzAuto Motors январь ойидан майгача экспортнинг 90 фоизини Қозоғистонга жўнатди. Бу ҳақда иқтисодиётга ихтисослашган Spot нашри давлат статистика қўмитасига таянган ҳолда хабар берди.\nТаъкидланишича, жорий йилнинг январь-май ойларида UzAuto Motors қўшни давлатларга 134,9 миллион долларлик автомашина экспорт қилган. Унинг 127,1 миллион доллари Қозоғистон ҳиссасига тўғри келди. Бу ўтган йилги кўрсаткичдан 84,6 миллион долларга кўпдир.\nUzAuto Motors ишлаб чиқарган Chevrolet Қозоғистонда энг кўп сотилган машина бўлди. Беш ой ичида 11 700та Chevrolet сотилган. Бу эса ўтган йилга солиштирганда 4,5 баробарга кўпдир.


Muhabbatsiz hayot yo'q ⋆ WWW.SAVOL-JAVOB.COM\nMuhabbatsiz hayot yo’q\nМуҳаббат қандай жон сақлаш ҳақида ўйлаб, илинж билан денгизга термилиб ўтирса, Қайғунинг кемаси сузиб ўта бошлабди. Муҳаббат ундан қутқаришни ялиниб-ёлвориб, илтимос қилибди. «О, Муҳаббат, – дебди Қайғу, – минг афсуски, сени кемамга чиқаролмайман, чунки мен ёлғизликка маҳкумман”. Орол ёнидан Қувончнинг кемаси сузиб ўтибди, аммо у кемасида бўлаётган базму-жамшид, хурсандчиликдан Муҳаббатни пайқамабди, унинг илтижоларини эшитмабди ҳам.\nМуҳаббат тақдирга тан бериб, ўлимини кута бошлабди. Шу пайт «Кел, Муҳаббат, кемамга чиқ, сени қутқараман”, деган овозни эшитибди.\nДенгиз қирғоғида унга қўл узатиб турган Қарияни кўриб, Муҳаббат хурсандлигидан ҳатто унинг кимлигини ҳам сўрамабди. Қария уни қирғоққача элтиб, ўз йўлида давом этибди. Муҳаббатнинг оёғи ерга теккач, бош чангаллаб қолибди. Ахир у Қариянинг исмини, кимлигини сўрамабди, ҳатто миннатдорчилик ҳам билдирмабди. У Ақлга мурожаат қилибди: «Ақлжон, мени қутқарган Қария кимлигини биласанми?”. «Бу Қариянинг исми Вақт”, дебди Ақл.\n«Вақт?” – ҳайрон бўлибди Муҳаббат, – у нимага мени қутқарди?”. «Фақатгина Вақт Муҳаббатсиз ҳаёт йўқлигини ҳаммадан кўра яхшироқ тушунади”, деб жавоб берибди Ақл.\nКунлардан бир кун кампир неварасининг йиғлаётганини кўриб қолибди. Қиз бувисидан ҳеч нимани яширмай, ҳаммасини гапириб берибди. Унинг ҳикоясидан кампир неварасининг севган йигити билан урушиб қолганлигини англабди. Қиз ҳозир бувим мени «шу арзимаган нарсага ҳам йиғлайсанми?”, «у сенинг бир томчи кўз ёшингга ҳам арзимайди” ва шунга ўхшаш гаплар билан овутса керак деб ўйлабди. Аммо бувисининг гапларини эшитиб, у ҳайрон бўлибди:\nКампир бошқа ҳеч нима демабди. У бир варақ қоғозни ўртасидан буклабди. Кўз ёш томчисига ўхшаш шаклни кесиб, неварасига узатибди ва уни «Очиб кўр”, дебди. Қиз букланган қоғозни очганида унда жуда чиройли юрак шакли тураркан.\nБир йигитнинг ҳечам муҳаббатда омади чопмабди. Унга нуқул «ёмон” қизлар учрарди. Йигит уларнинг бирини ўпоқ, бирини сўпоқ деб уйланишни ортга сурарди. У орзусидаги қизни излашдан чарчабди ва маслаҳат сўраб донишманднинг олдига борибди.\n– Муҳаббатимга онамнинг нима алоқаси бор? Аммо… баъзида онам бемаъни саволлари, бўлар-бўлмас шикоятлари, ҳаддан ортиқ куюнчаклиги билан жудаям ғашимга тегади.\nКунлардан бир кун уларнинг мамлакатига чет эллик йигит ташриф буюрибди. Йигит тоғда адашиб қолиб, зўрға шаҳарга етиб келибди. Мулозимлар кутилмаган меҳмонни дарров оёғини ерга теккизмай, подшоҳнинг ёнига олиб боришибди. Йигит подшоҳга ёқибди ва уни саройда олиб қолибди. Орадан кунлар ўтибди. Йигит маликага севги изҳор қилибди. Подшоҳ уларнинг муҳаббатларини қўллаб-қувватлаб қирқ кеча-ю, қирқ кундуз тўй берибди. Орадан маълум бир вақт ўтгач, йигит подшоҳдан ўз юртига қайтиш учун изн сўрабди. Подшоҳ «Эр қаерда бўлса, хотини ҳам шу ерда бўлиши лозим” деб, қизи билан куёвини тантанали равишда кузатибди. Улар йўлга чиқишибди, довондан ўтганда йигит маҳбубасига тошга ўйиб ёзилган, вақт тўфонидан емирилиб, элас-элас кўзга ташланаётган битикни кўрсатибди. Унда «Шу довон ортида жудаям меҳрибон ва самимий инсонлар яшайди, агар улар кўзингизга хунук ва бадбашара кўринса, сираям қўрқманг”, деб ёзилган эди.\n– Ҳақиқатан ҳам ватандошларинг олийжаноб одам бўлишса-да, жудаям бадбашара одамлар экан. Аммо сени учратганимдан жудаям мамнунман, чунки у ерда сендан ортиқ гўзал қиз йўқ экан…\nСовғангни очмасдан бир чеккага улоқтиришди. Сен унинг миннатдорчилик билдиришини кутганмидинг? Бу совғанг билан сен унга қувонч ҳадя қилмоқчимидинг ёки ўзинггами деган савол туғилади. Аммо совғанг уни қувонтирмади (совғанг унга керакмасди). Агар уни ўзингни хурсанд қилиш учун ҳадя қилган бўлсанг унда нимага қувонмаяпсан? Сен севишни истамаган одамга муҳаббат ҳадя этяпсан, аммо унга сенинг муҳаббатинг керак эмас, лекин шундан хурсандсан. Нимага? Сева олиш қудратига эгалигингданми? Унда сен иззатталаб ва такаббур одамсан. Муҳаббатингга ўзинг кутган жавобни ололмаганингдан эзилиб, ғам-аламга ботасан. Севги изҳор қилган одаминг ҳам сенга ачинади. Ахир у бечора сени севмаса, нима қилсин? У сенга фақат ғам-қайғу ҳадя қилиши мумкин. Бундай муҳаббат икки нарсани – биринчиси, «Мен шундай улкан муҳаббатни ҳадя этяпман-у, у эса қадрига етмаяпти” деган, иккинчиси эса – севиб қолган одамингнинг «Бечора мени деб қийналаяпти” деган ачинишини дунёга келтиради. Бундай муҳаббат кимга керак? Ҳеч кимга…


Арзонлаштирилган кўмир Асакада жанжал ва тўполон чиқармоқда\nQueue for coal in Asaka, Uzbekistan\n"Андижон вилоятининг Асака туманида давлат томонидан арзонлаштирилган нархда сотиладиган кўмир ҳар куни жанжал ва тўполонга сабаб бўлмоқда.\n150 сўмдан сотилаётган ушбу кўмир учун одамлар тонгда соат 06:00дан кўмир омборхонаси олдида тўпланади. Шу боис кўчаларда эрталабдан катта пробкалар юзага келаяпти. Ҳатто, милиция ҳам эплай олмаяпти. Йўллар эса берк.\nКечки пайт вагонларда 350-400 сўмдан қозоқ кўмири келди. Ангрен кўмирининг нархи эса 150 сўм. Айни пайтда бизда ёмғир ёғмоқда. Бироқ, свет ва газ йўқлигидан одамлар келишга ва кутишга мажбур".\nИши йўқ ватансевар Мирзиёевдан иш сўрамоқда\nБухоролик тингловчи четдан Ўзбекистонга иш қидириб қайтиб келгани ва оқибатда ишга жойлашиш борасидаги барча уринишлари муваффақиятсиз тугагани туфайли Бош Вазир Мирзиёевга мурожаат қилди:\n"Мен 1976 йилда Олот туманида туғилганман. Маълумотим тўлиқсиз-олий. Мутахассислигим - муҳандис-электронщик. 1995-1997 йилларда чегара ҳарбий қўшинларида ҳарбий хизматни ўтганман. 1997-2000 йилларда ТДТДда таҳсил олганман.\nОилавий аҳволим оғирлашгани туфайли ўқишни ташлаб оилани боқишга ҳалигача мажбурман. 2012 йилдан буён Россияда ҳайдовчи бўлиб ишлаб келмоқдаман.\nИнтернет орқали "Ўзбекистонда ҳам иш бор" деб, чет элда ишлаб юрганларни "ватангадо" деб, яқинларини қўпчилик ичида ҳақорат қилганларини қўриб, кекса ота-онам ва ёш болаларимга раҳмим келди.\nШу туфайли, сентябр ойида Ўзбекистонга иш қидириб келиб, Олот ва Қоракўл туманидаги бандликка кўмаклашиш марказларига, Қаршидаги ERIELL компанияси идорасига, Бухоро шаҳрига бориб Лукоил компанияси бўлимига, Қоракўлга бориб ENTER Engineering Pte LTD компаниясига ҳужжатларимдан нусха топшириб иш сўрадим. Қандим заводига ҳам бордим, бироқ мени у ерга киритишмади. Бир амаллаб оффисигача бордим. Жамшид деган кадрчи қўпол муомала қилиб, "ким сени кирғизади" деб мени ҳайдаб юборди. Ҳатто, автобус ҳайдовчиларига визиткамни тарқатиб чиқдим ва улар билан алоқада бўлиб турдим.\nАслида, мен 4-разрядлик электронщик ва барча тоифалик ҳайдовчиман. Бироқ, 3 ойдан буён бирорта тайинли иш топа олмаяпман.\nИш қидириб Тошкентга ҳам бордим. Аммо, у ерда "вақтинча прописка қилиб келгин" деб айтишди. Прописка қилишга борсам, "сайлов ўтсин, усиление тугасин" деб жавоб беришди. Сайлов ўтгандан сўнг, "Янги Йил ўтсин", сўнг эса "Наврўз ўтсин" дейишса керак… Мен ишга кириш учун балким кимлагадир долларлар беришим керакдир, балким уларга ойлик маоши камлик қилаётгандир.\nҚисқаси, бу Ўзбекистонда тайинли иш йўқ экан. Бироқ, нимага бу ўйинчилар телевиденияга чиқиб "иш кўп" деб одамларни алдамоқда?!\nАйни пайтда Тошкентдаман. Фоизга қарз олганман ва иш қидириш билан овораман. Шу пайтда ва шу аҳволда, ҳатто Россия, Корея, Туркия, Сурияга "ишлашга олиб кетаман" дейишса ва кетиб қолсам, мендан ва мен кабилардан хафа бўлманг. Нима қилишимни билмаяпман ва ҳеч бир чора кўрмачпман.\n"Кетай" десам, ота-онам кекса ва касалманд, болаларим ёш. "Бу ерда иш топаман" десам, ҳеч бир иш топа олмаяпман. Айтинг, нима қилай? Сиз спиртлик ичимлик ичмайдиган, чекмайдиган ҳайдовчига иш топиб бера оласизми?\nРоссияда фура, манипулятор, автобетоновоз, ўзиағдарғич юк автомашиналарда фалокатсиз ишлаганман. Сайловда эса уйимдагиларга сизга овоз беришни тайинладим. Сизга омад тилаб, ишонч билдирамиз.\nАгар иш топсангиз, жоним билан Ватан равнақи учун астойдил ишлардим.\nЖавобингизни интизорлик ила кутиб қолувчи фуқаронгиз, Жалолиддин!"\nҚозоғистонлик чегарачилар "Қоплонбек"да ўзбекларни пул тўлашга мажбурламоқда\nОзодлик тингловчиси ўзбек-қозоқ чегарасидаги "Қоплонбек" назорат-ўтказиш пунктида юз бераётган, ўз таъбирида, "нохуш ҳолатлар"дан шикоят қилди:\n"Мен Қозоғистонда ишлайдиган ўзбекистонлик муҳожирман. Сизларга "Қоплонбек" назорат-ўтказиш пунктида рўй бераётган нохуш ҳолатлар туфайли ёзмоқдаман.\nҚозоғистон томонидаги "Қоплонбек" назорат-ўтказиш пунктида қозоғистонлик чегарачилар Ўзбекистонга ўтмоқчи бўлган ўзбекларни ушлаб, пул тўлашга мажбурламоқда. Улар ҳатто Қозоғистонда прорискаси бор ўзбекистонликларни ушлаб, "базада пропискадан ўтмагансан" деб, алдов йўллар билан подвалга тиқмоқда.\nСўнг, улар чегарада ушланган ҳар бир одамдан 7000 тенге сўрашади. Пул бермаганларни бир кун ҳибсда ушлаб, иккинчи куни "прописканинг муддати ўтиб кетибди ва шу боис 32000 тенге миқдоридаги жарима қўллаймиз", деб барибир пул беришга мажбурлайди.\nМен бугун (10.11.2016) соат 09:00да Ўзбекистонга ўтиш учун "Қоплонбек" назорат-ўтказиш пунктига борсам, чегарачилар паспортимни олиб қўйди. Ҳозир соат 11:00 бўлди ва ҳалигача паспортимни қайтариб беришгани йўқ. Ўзбекистонликларни барчаси бу ерда… Кимга мурожаат қилишни билмай, сарсон бўляпмиз. Бунга чора борми? Биз қаерга мурожаат қилайлик?"\nАндижон бозоридаги ярмаркада гўшт 24 минг сўмга тушди\nОзодлик тингловчиси Андижондаги марказий деҳқон бозорида арзонлаштирилган қишлоқ маҳсулотлари сотилаётганини ёзди:\n"Андижондаги марказий деҳқон бозорида арзонлаштирилган қишлоқ маҳсулотлари сотилмоқда. Вилоят ҳокимияти ярмарка ташкил қилди. Айнан шу ярмаркада бир кило гўшт 24 минг сўмдан сотилмоқда".


Туркия президенти Ражаб Тоййиб Эрдўған Россия президенти Владимир Путин ҳамда Украина президенти Владимир Зеленскийни Туркияда ўзаро гаплашиб олишга таклиф қилган. Бу ҳақда Туркия президенти матбуот котиби Иброҳим Калинга асосланиб «Анадўлу» ёзмоқда.\nТуркия президенти матбуот котиби «Россия ҳамда Украина ўртасидаги ҳарбий тўқнашувнинг Европа ва НАТОга таъсири» мавзусида ўтган онлайн мулоқот давомида бу мавзуга тўхталган. Унинг айтишича, Эрдўған бу борада Путин ва Зеленский билан мулоқот ўтказган.\n«Туркия президенти Россия ва Украина етакчиларини кескинликни юмшатиш учун Туркияга таклиф қилди. Анқара Россия ва Украинага дўст давлат сифатида улар орасида ҳарбий тўқнашувлар бўлмаслиги учун ҳар қандай ҳаракатга тайёр», деб Иброҳим Калиннинг сўзларини келтирган «Анадўлу».\nРоссия ва Украина ўртасидаги ҳарбий тўқнашувлар яхши оқибатларга олиб келмаслигини таъкидлаган Туркия президенти матбуот котиби Эрдўған яқин ҳафталарда Украинага боришини ҳам маълум қилди.\nОлдинроқ Эрдўған Россиянинг Украинага бостириб кириш эҳтимоли паст эканини айтганди.\nТуркия президенти Озарбойжонга борди


Москвадаги Қозоғистон жамоати тикланиш ва тараққиётнинг қийин босқичини бошдан кечирмоқда - Фарғона.Ру ахборот агентлиги\n21:03 msk, 13 Июль 2020\nМосквадаги Қозоғистон жамоати тикланиш ва тараққиётнинг қийин босқичини бошдан кечирмоқда\n29.06.2006 12:37 msk\nСуратда: Москванинг Чистопрудний хиёбонидаги қозоқ шоири ва мутафаккири Абайга қўйилган ҳайкал\nМосквадаги ўзбекистонликлар диаспораси турмуши ҳақида бир неча кун аввал чоп этилган мақола билан биз миллий ҳамжамиятлар фаоллиги мавзусини очган эдик. Бугун эса Россия пойтахтида ўрнашган қозоқ халқи вакиллари ҳақида сўз боради.\nРоссияда дастлабки қозоқлар XIX асрдаёқ пайдо бўлгандилар. Улар зодагонлар вакиллари бўлиб, боёнларнинг Санкт-Петербургда ўқиган ўғиллари эдилар.\nРоссия пойтахтида эса қозоқ аҳолиси асосан совет даврида шаклланган. 1923 йилда Москвада 110 қозоқ яшарди. Уларнинг қарийб ҳаммаси зиёлилар эдилар. Улуғ Ватан урушидан кейин Москва ва Ленинград шаҳарлари саноат, фан, маданият учун қозоқ кадрларини етиштиришнинг асосий марказларига айландилар. Москва олий ўқув юртларида олий таълим олгач, айрим қозоқ талабалар бу ерда қолиб кетардилар, оила қурардилар.\nАйнан «совет» Москваси собиқ Совет Иттифоқининг маданий ва илмий-таълимий маркази сифатида қозоқ ёшлари орасидан чиққан кўплаб талабалар учун иккинчи ватанга айланди.\nИттифоқдош республикалардан, жумладан, Қозоғистондан ҳам Москвага партия ва совет ходимлари юбориларди, Қозоғистон маданияти ва санъати ходимлари ҳам Совет Иттифоқи пойтахтига кўп кўчардилар. Шундай қилиб, бугунги кунда Россия пойтахтининг туб аҳолиси орасида «москвалик қозоқлар»нинг биринчи авлоди вояга етаётгани йўқ.\nСОН ВА ИЖТИМОИЙ ТАРКИБ\n1989 йилда ўтказилган рўйхатга олиш маълумотларига кўра, Москвадаги қозоқлар сони, вақтинча яшаб турганларни ҳам қўшиб ҳисоблаганда (талабалар, аспирантлар, докторантлар ва б.), тақрибан 8,5 минг кишини ташкил этган. 2002 йилда ўтказилган рўйхатга олиш маълумотларига қараганда, Москвада 20 минг қозоқ яшайди. Улар орасидаги москвалик қозоқларнинг иккинчи-учинчи авлоди 6-7 мингдан ошмайди.\n1990 йили биринчи жамоатчилик ташкилоти - «Казак тiлi» («Қозоқ тили») жамияти ташкил этилган. 1992 йилда талаба ва ишчи ёшлар ташаббусига кўра, «Мурагер» қозоқ ёшлари жамияти тузилган. 1993 йилда бир гуруҳ юридик шахслар – жамоатчилик ва тижорат ташкилотлари томонидан жамиятларнинг молиявий ва заҳиравий таъминоти вазифаларини ҳал қилиш учун «Қозоқ диаспораси» жамғармаси таъсис этилган.\n1997 йилда Москвадаги Қозоқ ҳудудий миллий-маданий мухторияти (ҚозҲМММ) ташкил қилинган. Шу билан бирга, ҚозҲМММ таъсисчилари бўлган «Қозоқ тили» жамғармаси ва «Мурагер» жамияти ўз мақомларини сақлаб қолганлар ҳамда ўзлари мустақил фаолият юритишда давом этмоқдалар. ҚозҲМММга Москвадаги қозоқ жамоатининг этник-маданий манфаатлари ва расмий талабномаларини ижроия органларида, давлат муассасаларида ҳимоя қилиш ва тамсил этиш ваколатлари берилганди ҳамда бошқа диаспоралар ва жамиятлар билан ҳамкорликни мувофиқлаштириш топширилганди. Ўз фаолияти давомида Москвадаги қозоқ жамиятлари муайян ишларни амалга оширдилар. Москванинг катта концерт майдонларида йил сайин ўтказилиб келаётган «Наврўз» байрами, Қозоғистоннинг атоқли фан ва маданият арбобларига бағишланган давра суҳбатлари ва учрашувлар шулар жумласидандир. Москвадаги қозоқ жамоати Москва Ҳукумати ҳамда нодавлат ташкилотлари томонидан ўтказилаётган маданий дастурлар ва тадбирларда фаол иштирок этади.\nМосквадаги қозоқ ёшларининг ташкилотлари ҳам алоҳида ўринга эга. Ватандан олис бўлган қозоқ ёшлари (уларнинг кўпчилиги Москва олийгоҳлари талабаларидир) ўзларининг миллий хусусиятларини сақлаб қолишга интиладилар. Москвада ўқийдиган қозоқ талабаларнинг кўпчилиги бой одамларнинг болаларидир. Улар бир-бирлари билан, асосан, дискотекаларда ва тунги клубларда мулоқотда бўладилар.\nЛомоносов номидаги Москва Давлат университети, Плеханов номидаги Россия Давлат нефть ва газ университети, П. Лумумба номидаги Россия халқлар дўстлиги университетида қозоқ талабалар кўпроқ ўқийдилар. Улар ўзлари ўқийдиган олийгоҳга қараб шаклланадилар. Талабалар орасида ёшлар «юртдош»лиги – Россия пойтахтининг кўнгилочар тунги клубларидаги кечалар кенг оммалашмоқда. Шуниси эътиборга лойиқки, кеча ташкилотчилари ёшлар тадбирларини миллий байрамларга тўғрилашга ҳаракат қиладилар ёҳуд таниқли жамоат арбоблари ёки эстрада юлдузларини учрашувга таклиф қиладилар. Шунга қарамай, номадларнинг рус ароғига бўғирсоқни газак қилаётган ёш авлодини кўриш бироз ғалати туюлади.\nСовет Иттифоқи парчаланганидан сўнг Москвадаги қозоқ жамоати тикланиш ва тараққиётнинг қийин босқичини бошдан кечирди. Ўзини чет эл диаспораси сифатида англаш жараёни муайян руҳий тангликни юзага келтирди. 90-йилларда Қозоғистон билан бўладиган ахборот, маданий, илмий-таълимий алоқаларда таназзул кузатилди. Бу бир қадар ёш Қозоғистоннинг ижтимоий-иқтисодий аҳволи қийинлиги билан изоҳланарди. Ўша даврда Россия ва Қозоғистон ўртасидаги давлатлараро муносабатлар ҳам осон кечмасди.\n90-йилларнинг иккинчи ярмидан бошлаб аҳвол аста-секин ижобий томонга ўзгара бошлади. Қозоғистонлик талабалар «десант»и вояга етди. Бугунги кунда уларнинг миқдори совет даврида ўқиган талабалардан кам эмас. Шунингдек, Қозоғистон бизнес-тузилмалари ваколатхоналари пайдо бўлди. Москвада Қозоғистон маданият кунлари доимий равишда ўтказиладиган бўлди.\nБЎҲРОНДАН ҚАНДАЙ ҚУТИЛИШ МУМКИН\n2006 йилнинг 27 июнь куни Москвадаги Миллатлар уйида Қозоқ миллий-маданий мухториятининг анжумани бўлиб ўтиши керак. Унинг натижалари ҳали маълум эмас. Москва расмийлари билан алоқа учун масъул бўлган қозоқ диаспораси жамоатчилик органининг навбатдаги мажлиси, агар жамоат ичида бўҳрон юзага келмаган бўлса, жамоатчилик диққат-эътиборини тортмаслиги керак эди.\nЎтган йил кузида жамоат ўртасида бўлинишни юзага келтирган ҚозҲМММнинг жанжалли ҳисобот-сайлов мажлиси бўлиб ўтганди. Зиддиятнинг моҳияти шундан иборатки, мухторият раиси лавозимига даъвогарлар кўпайди: бир томондан москвалик «бош» қозоқ курсисига ҚозХМММнинг амалдаги раҳбари Пўлат Жамалов, иккинчи томондан мухторият фаоли Талғат Миқтибаев даъвогарлик қилдилар.\nОчиқ овоз бериш натижаларига кўра, қозоқ мухторияти раиси этиб Т. Миқтибаев сайланди. Бироқ П. Жамалов йиғилиш натижаларига қарши чиқишга қарор қилди. Унинг фикрича, Мухториятнинг асосий тамойили қўпол равишда бузилган: бу ерда миллати қозоқ бўлган, аммо албатта Россия фуқароси бўлган кишилар сайлаш ҳуқуқига эга эдилар. Унинг нутқига Т. Миқтибаев тарафдорлари намойишкорона ва жанжал оҳангида акс муносабат билдирдилар, улар мустақил Қозоғистон фуқаролари ҳам мухторият тақдири учун жавобгар эканларини билдирдилар. Залда қий-чув бошланиб кетди… Мажлис бузилди.\nЎзбекистонда туғилган эллик ёшли Пўлат Жамаловни диаспоранинг интеллектуал ўзаги қўллаб-қувватлади. Булар Москвадаги олийгоҳлар профессураси, илмий ходимлар ва маданият соҳаси вакиллари эдилар. Мазкур давра 80-йиллар охири ва 90-йиллар бошларида шаклланган. Совет Иттифоқи тарқаб кетганидан кейин қозоқ «элита»сининг бир қисми «янги» Россияда қолишга қарор қилганди.\nУнинг мухолифи нисбатан ёшроқ Талғат Миқтибаев эса молия-хўжалик академиясининг ўқитувчисидир. Т. Миқтибаев асли жанубий Қозоғистондан – Чимкент томонлардан. Унинг жанублик экани Миқтибаев атрофида россиялик қозоқлар янги авлодининг йиғилишига сабаб бўлди. Булар Россияга мустақил Қозоғистондан келган қозоқлардир. Т. Миқтибаев тарафдорларининг кўпи бизнесменлар ва тадбиркорлар.\nМосквалик қозоқлар Москвада кўча супирувчи ва ахлат ташувчи қозоқ гастарбайтерлари (мардикорлари) йўқлиги билан жуда фахрланадилар. Одатда, Москвадаги корчалон қозоқ бу Қозоғистондаги бирор яширин мулкнинг тақсимловчиси ёки ўрта бўғин менежеридир.\nҚозоқ мухторияти раисини сайлаш атрофида юзага келган вазият шахсий манфаатлар зиддиятини эмас, муайян ижтимоий тоифалар ўртасидаги рақобатни акс эттирса керак.


Расулуллоҳнинг отбоқарлари ҳақида\nBy IxlosOrg on 12/22/2015 31 ТАРИХ ВА СИЙРАТ\nРасулуллоҳ саллаллоҳу алайҳи ва салламнинг отбоқарлари ким бўлган? Машҳур саҳобий экан.\nМаълумки, от Пайғамбаримиз саллаллоҳу алайҳи ва саллам даврларида инсонларнинг оғирини енгил қиладиган ва Аллоҳ таоло айтганидек, уларни бир жойдан иккинчи бир жойга ҳеч бир қийинчиликсиз элтиб қўювчи уловлардан ҳисобланган.\nРасулуллоҳ саллаллоҳу алайҳи ва салламнинг отлари сони еттита бўлган. Ибн Қаййим раҳимаҳуллоҳ “Зодул-маод” (1/128) китобида шундай дейди: “Расулуллоҳ саллаллоҳу алайҳи ва саллам отларидан бирининг номи “Сакб” бўлиб, айтилишича, Пайғамбаримиз сотиб олган дастлабки от ҳисобланади. Пайғамбаримиз уни бир аъробийдан ўн уқия (тахминан 400 дирҳам)га сотиб олганлар. Унгача отнинг эгаси – аъробий уни “Дирс” деб номлар эди.\nШунингдек, Расулуллоҳ саллаллоҳу алайҳи ва салламнинг “Муртажаз”, “Луҳайф”, “Лизоз”, “Зорб”, “Сабҳа” ва “Вард” деб номланган отлари ҳам бўлган. Мазкур еттита от Расулуллоҳ саллаллоҳу алайҳи ва салламнинг отлари эканлиги уламолар ўртасида иттифоқ қилинган масаладир. Баъзи уламолар бундан бошқа ҳам ўн бешта отлари бўлган дейишган”.\nҚастилланий раҳимаҳуллоҳ Пайғамбаримизнинг хизматкорларини зикр қилиб шундай дейди: “Уқба инб Омир ибн Абс ибн Амр Жуҳаний Расулуллоҳ саллаллоҳу алайҳи ва салламнинг хизматкорларидан бўлиб, у зотнинг хачирларига қарар ва сафарларда уни етаклаб юрар эди” [“Мавоҳибул- ладуния”, 1/526].\nБироқ ожизона изланишлар натижасида Расулуллоҳ саллаллоҳу алайҳи ва салламнинг отларини ким боққан экани хусусида бирон бир маълумот топа олмадик, валлоҳу аълам.\nAvvalgi maqolaУмавийлар: Муовия розияллоҳу анҳу (2)\nKeyingi maqola Тўртинчи қоида: (1) Тарбия ўзаро киришувчанликдир


Кофеин дозасининг оширилиши қандай оқибатларга олиб келади?\n13:57 / 04.06.2017\nОлимлар кофеинга доир тадқиқот ўтказишди. У ҳақиқатдан тетикликни қайтариш, уйқуга тўймаслик ва чарчоқ билан боғлиқ муаммоларни бартараф этишга ёрдам беради, бироқ кофеин дозасининг меъёрдан оширилиши организм учун жиддий хавф келтириши мумкин. Бу ҳақида "Инфореактор" нашрида хабар берилди.\nМаълумки, меъёр деганда кунига 400 миллиграмм (мг) қаҳва тушунилади - бу тахминан 4 финжон қаҳва. Қаҳва истеъмоли шу кўрсаткичдан ошган тақдирда, унинг белгилари инсоннинг ташқи кўринишида намоён бўлади: қизариш, юракнинг тез уриши, мушаклар, нутқ, фикрлаш ҳамда ошқозон-ичак тракти фаолиятининг бузилиши.\nШунингдек асабийлашиш, асоссиз безовталик ва кайфиятнинг ўзгариши ҳам кофеин дозасининг оширилиши натижасида юзага келади.\nОлимлар 10 ёшгача бўлган болаларга умуман кофеин истеъмолини тақиқлашади. Ўсмирлар учун кунадлик доза - 100 мг, катта ёшлилар учун эса - 200 мг. Максимал таъсир 2 соатдан кейин сезилади, шунинг учун қаҳва ёки чойни уйқудан 4 соат олдин ичиш мақсадга мувофиқ.\nқаҳва асоратлар кофеин доза\nЭнди транспорт қаҳва ёрдамида ҳам ишлайдиган бўлади\nҚаҳва юрак учун фойдали экани аниқланди\nApple раҳбари iPhone X нархини қаҳва нархига қиёслади


24 ноябр 2020, Тошкент вақти: 03:22\n- Президентликка номзодларни Виртуал сайлов комиссиясида рўйхатга олиш 2015 йил 10 февралигача, деб белгиланган. Бу қарор ҳозирча ўз кучида турибди. Бугун 8 февраль бўлса, икки кундан кейин, Худо хоҳласа, у жараён ўз ниҳоясига етади. Ҳозирча бунга ўзгартиш ва қўшимчалар киритилгани йўқ, - деди Виртуал сайлов комиссияси матбуот котиби Улуғбек Бакиров.\n- Виртуал сайлов комиссиясида шу бугунга қадар – 8 февраль, якшанба кунигача 5 нафар номзод, яъники мухолифатдагилар рўйхатга олинган. (Ўзбекистон) Марказий сайлов комиссия томонидан қўйилганларни биз автоматик равишда номзодини қўйганмиз, яъни Акмал Саидов, Ҳотамжон Кетмонов ва Наримон Умаровларни. Улардан ташқари, мухолиф кўз қарашдагилар – Бирдамлик халқ-демократик ҳаракати раиси Баҳодир Чориев, кейин алифбо бўйича айтадиган бўлсак, куни кеча Дилшод Усмонов ўз номзодини қўйди. У киши Ўзбекистонда биринчи хусусий банк (“Рустамбанк” назарда тутилмоқда) таниқли тадбиркор Рустам Усмоновнинг ўғли. У киши мустақил номзод сифатида ўз номзодини қўйди. Кейин АҚШдан жамоат ишларида фаол бўлган Мираҳмад Мўминов ҳам мустақил тарзда ўз номзодини қўйди. Кейин Моҳира Ортиқова – у киши ҳам АҚШдан мустақил номзод. Кейин Россия Федерациясидан “Ватандош” жамияти раиси Усмон Баратов ўз номзодини қўйган, - дейди Улуғбек Бакиров.